
Faustus  ante  hos  quatuor  annos  Tibi,  Vir  amplis- 
sime, dies  illuxit,  quo  summos,  qui  in  Te  decem  abhinc 
lustris  collati  erant,  honores  gratulabantur  almae  nostrae 
academiae  doctores,  familiaribus  fausta  precantibus,  om- 
nibus hujus  urbis  civibus  laetantibus.  Jam  vero  festus 
Tibi  celebrandus  est  dies  quo  graviorem  profecto  nemo 
vidit,  clariorem  nemo  videre  potest*  In  memoriam  enim 
reducit  hic  ipse  Dies  Te,  Vir  perillustris,  ante  hos 
quinquaginta  annos  ad  eum  dignitatis  gradum  evectum, 
quem  viris  ascendere  licet  perpaucis,  adolescenti  autem 
omnium  longe  rarissime.  Quem  laetissimis  auspiciis  tura 
temporis  excepit  ea  in  qua  versamur  literarum  respublica, 
eundem  juvenili  animo  pollentem,  corporis  viribus  inte- 
gerrimis eximium  etiamnunc  conspicimus , admiramur. 
Testis  est  qui  Te  nobilissimum  academiae  decus,  amico- 
rum optimum  hodie  praedicat  collegarum  coetus  venera- 
bilis, testes  sunt  commilitones,  juvenes  praestantissimi, 
quibus  Te  ducem  peregregium  nunquam  recusasti,  nunc 
vero  Te  praebes  ad  summum  in  quod  provectus  es  fasti- 
gium eo  quo  par  est  juvenili  ardore  appetendum.  T u enim 
subacti  ingenii  acumine , vastae  eruditionis  copia  eo 
jamjam  temporis  momento  conspicuus  quo  anatomiam 
comparatam  tractare  coepisti,  disciplinam  gravissimam, 
tum  vero  in  tenebris  paene  latentem  qui  felicissime  colere 

posses  peritissimo  cuique  Te  probasti.  Quam  praeclare 
de  arte  obstetricia  disseruisti!  Quam  strenue  in  literas  vel 
maxime  reconditas  penetrare  ad  hunc  usque  diem  studu- 
isti ut  quantum  inde  fructus  in  artem  medicam  redunda- 
verit non  est  quod  paucis  dicamus!  Quanta  Tua  est  be- 
nevolentia immo  ardor  miseris  aegrotisque  qualibuscunque 
opem  ferendi!  Quanta  est  Tua  humanitas  erga  amicos, 
justitia  in  omnes! 

At  enim  vero  longum  est  eas  quae  in  Te  Vir  peril- 
lustris insunt  virtutes  enarrare  omnes.  Vita  enim  Tua 
ejusmodi  est  quae  Tullii  verba  in  memoriam  revocet:  vita 
talis  fuit  ut  vel  fortuna  vel  gloria  nihil  accedere  posset. 
Pia  igitur  vota  nostra  amico  animo  excipias,  studiis  nostris 
in  posterum  quoque  sodalem  satis  probatum  Te  praebeas* 
Deus  autem  optimus  maximus  faxit,  ut  vita  in  longam  us- 
que annorum  seriem  Tibi  protrahatur!  Deus  Te  omni 
bonorum  genere  etiam  atque  etiam  locupletet! 


Sectio  I. 

Observationes  de  systemate  nervoso  Acipenseris  Sturionis. 

§•  i- 

Systema  nervosum  Sturionis  eam  praecipue  ob  causam  iteratis  disquisitioni- 
bus anatomicis  investigandum  esse  duxi,  quod  icones  et  descriptiones  cerebri  quae 
extant  apud  auctores,  naturae  parum  conveniunt.  Neque  enim  cl.  Serres  *), 
neque  cl.  Gilbe rt  B r es ch et  *)  tale  exhibuerunt  cerebrum  Acipenseris, 
quale  in  rerum  natura  sese  praebet.  Observationibus  quas  infra  tradam  a me  ipso 
institutis  aptius  quidem  praemisissem  descriptionem  encephali  acipenserini , sed 
plura  obstiterunt  huic  proposito.  Inprimis  temporis  spatio  impeditus  sum,  intra 
quod  opusculum  ad  finem  perducendum  erat,  haud  sufficiente  accuratioribus 
quas  delineandas  curaveram  figuris  aeri  incidendis.  Accedit  quod  distributionem 
vasorum  sanguiferorum  tam  intra  cerebrum  ipsum,  quam  praecipue  intra  ipsius 
velamenta  anno  insequente  ulterius  indagare  in  votis  erat.  Velamenta  autem 
cerebro  arctissime  applicata  sunt  neque  cl.  Breschet  successit  ea  cultello 
anatomico  ita  solvere  , ut  in  tabula  quam  curavit  cerebrum  ab  omni  velamento 
solutum  posset  exhiberi. 

Descriptionem  igitur  pleniorem  iconcsque  tractatui  in  quo  jam  desudo  ube- 
riori de  systemate.nervoso  piscium  servans,  jam  disseram  de  origine  et  decursu 
nervorum,  praesertim  nervorum  cerebri.  Vix  erunt  quibus  haec  quae  hodie  pro- 
feram ahsque  icone  intellectu  difficiliora  videantur. 

§•  2. 

In  Acip  enserc  Sturionc  invenimus  nervos  cerebri  sequentes: 

1.  nervum  olfactorium,  optico  nervo  crassiorem  $ 

2.  nervum  opticum , reliquarum  partium  habita  ratione  multo  tenuiorem 
quam  in  piscibus  vulgo  sese  obfert } 

1)  E.  R.  A.  Serres  Anatomie  comparee  du  cerveau  daus  les  quatre  classes  des  ani- 
maux  vertebres.  Paris  1824.  Plauches.  Pl.  XII.  figg.  233  et  235. 

2)  Recherches  auatomiques  et  pbysiologiques  sur  Porgaue  de  Pome  des  poissons.  Paris 
1838.  4.  Pl.  II. 

3.  nervum  oculorum  motorium  5 

4.  nervum  trochlearem  5 

5.  nervum  quintum,  qui  crassitic  vagum  proxime  sequitur 5 

G.  nervum  abducentem ; - 

7.  nervum  acusticum,  optico  paulo  crassiorem 5 

!$.  nervum  glossopharyngeum,  quem  cl.  Breschet  perperam  ,,la  portion 
dure  de  la  septieme  paireu  asseruit; 

©.  nervum  vagum,  diametro  omnes  reliquos  nervos  cerebri  excedentem; 

10.  filum  tenue  prope  nervum  vagum  vel  ex  nervo  vago  ipso  exoriens,  vero- 
similius  partem  hujus  nervi  integrantem  habendum; 

11.  fila  duo,  initio  libera,  tum  in  canali  cartilagineo  invicem  coeuntia  in 
unum.  Semel  loco  filorum  duorum  tria  mihi  occurrerunt.  Crediderim 
nervum  e filis  hisce  conflatum  nervo  hypoglosso  animalium  perfectiorum 
parem  habendum  esse ; 

12.  radices  anteriorem  et  posteriorem  , quarum  posterior  in  canali  medullae 
spinalis  ganglion  format.  Nervum  qui  ex  istis  radicibus  originem  ducit 
auctores  ichthyotomici  hypoglossum  salutarunt ; mihi  magna  ex  parte 
nervo  accessorio  respondere  videtur. 

Nervos  liosce  cerebrales  sequitur  nervus  primus  medullaris,  jam  eo  in- 
signis quod  utraque  radix  unico  foramine  e canali  medullae  spinalis  egreditur. 
Reliqui  enim  nervi  medullae  spinalis  aeque  ac  primus  e radicibus  duabus , an- 
teriori nimirum  et  posteriori  gangliosae  enati,  radices  illas  c duplici  foramine 
canalis  medullae  spinalis  seorsim  emittunt. 

Modo  designavi  nervos  cerebrales,  jam  fusius  enarrabo  singulorum  ori- 
ginem atque  decursum. 

§.  3. 

J$e  nervo  olfactorio • 

Nentis  olfactorius  oi*itur  e lobis  olfactoriis  cerebri,  per  paria  dispositis. 
Paria  loborum  distinguuntur  tria,  quorum  postremum  sulco  transversali  in  par- 
tes duas , anteriorem  et  posteriorem , dividitur.  Unusquisque  lobus  paris  se- 
cundi fossam  constituit. 

Nervum  istum,  colore  in  griseum  vergente  insignem,  ibi  sex,  septem 
aut  octo  singulis  fasciculis  coustantcm  videmus,  ubi  lobos  olfactorios  linquit. 
Fasciculi  paulo  ulterius  provecti  arctius  coeunt  nervumque  efformant  paululum 
complanatum , qui  fossa  cartilaginis  exceptus  primo  cursu  obliquo  , deinde 
autem  in  arcum  curvatus  organum  olfactorium  petit. 

§•  4. 

Me  nervo  optico , 

Nervi  optici  in  Acipensere  proveniunt  e lobis  opticis  et  quiilcm  tali 
modo,  ut  eorum  initia  in  superficie  torum  organorum,  ventriculum  cerebri  an- 
teriorem fornicis  instar  tegentium,  longe  retro  ad  limitem  usque  cerebelli  pro- 
sequi liceat.  Opticus  nervus  uniuscujusque  lateris  deorsum  flectitur:  priusquam 
autem  ambo  bypopbysin  attigerunt,  in  basi  cerebri  commissura  conjunctos  depre- 
hendimus. Videntur  quidem  in  hac  commissura  fibrae  nerveae  e latere  dextro 
in  sinistrum  abire,  et  vice  versa,  nihilominus  tamen  in  piscibus  quatuor  quos 
hunc  in  finem  dissccavi,  aeque  completam  decussationem  nervorum  integrorum, 
ac  in  piscibus  osseis  constantem  reperimus,  non  deprehendi. 

Cavo  cranii  a parte  superiore  aperto  non  prius  conspiciuntur  tenues  nervi 
optici,  quam  remotis  nervis  lobisque  olfactoriis,  in  cerebro  multo  altius  sitis, 
nervosque  opticos  hanc  ob  rem  tegentibus.  Singuli  nervi  optici  simulae  ad 
cartilaginem  cranii  pervenerunt,  arcu  extrorsum  simulque  deorsum  flectuntur. 
Eo  loco  inprimis  fortius  deorsum  flexos  videmus,  quo,  mox  relicturi  cartilaginem 
cranii,  per  foramen  opticum  in  orbitam  penetrare  conantur.  Nervus  opticus 
intra  orbitam  bulbum  oculi  petit,  vagina  involutus  e continuatione  scleroticac 
formata. 


CI.  Desmoulins  auctor  est  e piscibus  osseis  hucusque  dissectis 
Cyclopterum  Luinpum  unum  solum  inventum  e6se,  in  quo  nervi  optici  non 
proprie  vereque  decussentur  *).  Haec  autem  falsa  esse , nervosque  opticos 
Lumpi  perspicue  decussari,  ita  ut  nervus  qui  a dextro  cerebri  latere  originem 
ducit  infra  alterum  ad  oculum  sinistrum  progrediatur,  nervus  vero  a sinistro 
cerebri  latere  ortus  oculum  dextrum  petat , jam  anno  praeterlapso  declaravi 1  2) 
ct  nunc  iterum  affirmo.  Aeque  erronea  esse  reliqua  quae  cl.  D esmoulins 
Cyclopterum  tractans  affert  de  conjunctione  nervi  optici  cum  cerebro,  alio 
loco  melius  fusiusque  erit  demonstrandum. 


1)  „Les  nerfs  ne  sout  pas  croises,  comme  il  arrive  daus  la  grande  pluralite  des  pois- 
„sons  osseux.“  vid.  D esmoulins  Anatomie  des  systemes  nerveux  des  animaux 
a vertebres  etc.  Paris,  1825,  I.  part.  p.  331.  Hunc  auctorem  secuti  sunt  C.  G.  Carus 
(Lehrbuch  der  vergleichenden  Zootomie,  Thl.  1.  S.  57.)  et  Rud.  JVagner  (Lehr- 
buch  der  vergleichenden  Anatomie.  S.  399.). 

2)  Observationem  meam  invenias  in  doctiss.  C.  F.  Wendt  diss.  inaugur,  „de  nervorum 
opticorum  chiasmate.  “ Rostochii.  1838.  8. 

§•  &• 

JDe  nervo  oculorum  motorio . 

Nervus  oculorum  motorius  tenuioribus  adnumerandus  in  utroque  latere  ba- 
scos  encephali  pone  hypophysin  radice  unica  exoritur,  e deinde  cursu  obliquo 
antrorsum  et  extrorsum  flectitur.  Foramen  per  quod  e capsula  cerebrali  pro- 
repit minus  distat  a foramine  pro  nervo  optico  quam  a foramine  pro  nervo 
quinto.  Paulo  altius  quidem  situm  est  quam  prius  horum  foraminum , vix 
autem  aut  pauxillum  tantummodo  retro  istud  positum. 

Nervus  oculorum  motorius  quum  foramen  ei  destinatum  intravit,  intra  fos- 
sam cartilagineam  oblique  deorsum  parumque  extrorsum  decurrit.  Portio  intra 
fossam  recepta  longitudine  eam  portionem  nervi  aequat,  quae  capsula  cerebrali 
recondita  est.  E canali  cartilagineo  egressus  petit  partem  posteriorem  et  exte- 
riorem orbitae,  iu  proxima  vicinia  musculi  temporalis  1),  qui  orbitam  superne 
et  partim  quoque  externe  continet. 

Simulatque  intravit  orbitam  dividitur  in  truncos  duos,  unum  breviorem 
(a)  alterum  longiorem  (b). 

a.  Truncus  brevior  musculo  recto  superiori  oculi  paulo  ante  ejus  dimi- 
diam longitudinem  inseritur. 

b.  Truncus  longior  atque  crassior  fasciculos  duos  musculi  recti  inferioris 
perforans,  hujus  musculi  insertionem  petit,  simul  ramos  emittens  ad  musculum 
rectum  inferiorem.  Tum  inter  musculum  rectum  inferiorem  et  musculum  rec- 
tum internum  prodiens,  ramum  breviorem  mittit  ad  musculum  rectum  internum 
ct  deinde  in  orbitae  superficie  interiore  oblique  antrorsum  decurrit,  obvolutus 
adipe  et  tela  cellulosa  ct  affixus  musculo  recto  inferiori.  Quum  ad  partem  or- 
bitae internam  margini  anteriori  proximam  pervenit,  in  ramos  duos  dividitur, 
qui  ambo  musculo  obliquo  inferiori  inseruntur. 

Ramum  ciliarem  e nervo  oculorum  motorio  hucusque  frustra  quaesivi. 
Utrum  omnino  desit  nec  ne,  anno  insequente  extricare  conabor. 


Ct.  B iichner  observationibus  in  Cyprino  Barbo,  Cyprino  Car- 
pi one  et  Esoce  Lucio  institutis  nos  edocuit  nervum  oculorum  motorium  in 

1)  Crassus  iste  musculus  provenit  e parte  tota  superiore  cartilaginis.  Fibrae  quibus 
constat  nascuntur  antrorsum  inde  ab  orbita  usque  ad  limitem  arcus  branchialis  primi. 
Latissima  basi  affixus  est  margini  anteriori  cartilaginis  tertiae,  longae  latafique,  quae 
partem  seriei  cartilaginum  quadratarum  constituit.  Musculus  temporalis  seriem  car- 
tilaginum ossi  quadrato  respondentium  attollit  et  antrorsum  trahit 

aliis  piscium  generibus  conferre  ad  efformandum  ganglion  ciliare  J).  CII. 
Schlemm  et  d’ Alton  idem  observasse  ili.  J o.  Mulier  auctor  est 1  2). 
Ganglion  bocce  in  aliis  piscibus  demonstrare  mihimet  ipsi  successit.  Quomodo 
in  Cycloptero  Lumpo  sese  babeat  nervus  oculorum  motorius,  si  licet,  bic 
fusius  exponam. 

Simulae  nervus  oculorum  motorius  in  Lumpo  cavum  cranii  reliquit,  in 
duos  ramos  partitur.  Ramus  primus  anterior  et  tenuior  in  ramulos  plures  fissus 
tantummodo  in  musculum  rectum  superiorem  abit. 

E ramo  secundo  multo  validiore  oriuntur : 

a.  Ramulus  primum  sub  musculo  recto  inferiore  decurrens,  tum  musculum 
obliquum  inferiorem  petens,  in  quem  inseritur  $ 

b.  Ramulus  pro  musculo  recto  interno  $ 

c.  Ramulus  ad  musculum  rectum  inferiorem  $ 

d.  Radix  ad  ganglion  ophthalmicum , ad  quod  formandum  praeter  hanc  radi- 
cem ramulus  transversus  e ramo  nervi  ophthalmici  quinti  advenit.  E 
ganglio  ophthalmico  ramulus  ciliaris  unus  integer  ad  bulbum  se  confert, 
prope  nervum  opticum  extrorsum  et  infra  hunc  nervum  scleroticam  per- 
forans. Ramus  ille  nervi  ophthalmici  quinti,  primum  emittit  ramulum 
transversum  ad  ganglion  ophthalmicum , deinde  protrahitur  in  filum  lon- 
gum , tenue , nec  ulterius  divisum , quod  circa  linearum  quatuor  spatio 
supra  nervum  ciliarem  e ganglio  ophthalmico  in  bulbum  oculi  intrat. 

§•  O- 

Me  nervo  pathetico. 

IVcrvus  tenuis,  in  superficie  cerebri  inter  lobos  opticos  atque  cerebellum 
ortus.  Foramen,  per  quod  e capsula  cartilaginea  cncepbalum  includente  pro- 
repit, altius  situm  est  foraminibus  nervorum  reliquorum.  Fer  hoc  foramen  in- 
trat canalem  cartilagineum  perangustum,  in  quo  antrorsum  decurrit.  Relicto 
canali  orbitam  prope  tectum  orbitae  intrat.  Ibidem  decurrit  secus  membranam 
fibrosam  musculum  temporalem  hoc  loco  obducentem  et  oblique  transgressus 
nervum  ophthalmicum  quinti,  antrorsum  porreetnm,  ipse  antrorsum  deorsumque 
proficiscitur  ct  ramis  duobus  in  musculum  obliquum  superiorem  inseritur. 

1)  cfr,  V alent  in’  s Repertorium  fur  Anatomie  und  'Pliyaiologie  1838.  3ter  Bd.  S.  87. 

2)  Mulier’  s Archiv  fiir  Ahatomie,  Physiologie  uiid  wissetischaftl.  Mediciu.  Jahrgaug 
1837.  p.  LXXY1II. 

§.  7. 

ne  nervi  quinti  origine , radicibus  et  ganglio. 

Nervus  quintus , nervorum  cerebri  unum  si  excipias  nervum  vagum  vali- 
dissimus, oritur  maximam  partem  e pyramidibus  posterioribus  medullae  oblon- 
gatae. Locus  quo  nascitur  a latere  cerebelli  et  pone  hoc  quaerendus  est,  in 
proxima  vicinia  nervi  acustici. 

Distinxi  radices  hujus  nervi  quinque,  jam  intra  cavitatem  cerebri  tres 
fasciculos  formantes. 

1.  Radix  prima  omnium  tenuissima  oritur  in  parte  maxime  antica,  siquidem 
rostrum  partem  anteriorem  corporis  dicimus,  caudam  autem  posteriorem. 
Sensu  verbi  vero  B elliano  haec  radix,  e pyramidis  posterioris  continua- 
tione orta,  postica  esse  videtur.  Primum  efformat  fasciculum. 

2.  Radix  altera  liuic  proxima,  e pyramide  posteriore  originem  ducens  tegit 

3.  radicem  tertiam  profundius,  id  est  propius  a basi  medullae  oblongatae 
ortam.  Radices  secunda  et  tertia  desuper  contemplatae  fasciculum  ner- 
vcuin  constituunt  secundum. 

4.  Radix  quarta , radici  nervi  glossopharyngei  proxima , c fasciculis  pyrami- 
dis posterioris  medullae  oblongatae  bulbum  formantibus  pone  cerebellum 
originem  ducit  tegitque 

5.  radicem  quintam,  medullae  oblongatae  basi  propius  pronatam.  Radicem 
quartam  saepius  filum  , nervum  acusticum  adiens , vidi  emittentem. 

Radices  omnes  penetrant  in  massam  cartilagineam  qua  capsula  cerebra- 
lis obvallatur. 

Fasciculus  nerveus  primus  c radice  antica  sola  formatus  nunc  solus  in- 
trat canalem  cartilagineum  separatum  in  quo  ganglion  gignit  peculiare , nunc 
una  cum  fasciculis  duobus  posterioribus  uno  codcmquc  excipitur  canali. 

Fasciculis  pluribus  in  communem  canalem  receptis  ganglion  exoritur  in 
cartilagine  cranii  magnum , c radicibus  prima,  secunda  et  quarta  conflatum. 

Radix  tertia  et  quinta  ad  efformandum  idem  ganglion  ne  hilum  quidem 
conferunt 5 teguntur  potius  ab  hoc  ganglio,  a quo  integrae  incolumcsquc  se- 
jungi possunt. 

Ex  supra  allatis  elucet  nervum  quintum  Acipenseris  cum  eodem 
nervo  animalium  perfectiorum  convenire,  siquidem  nervum  constituit  mixtum, 
instructum  radicibus  gangliosis,  c fasciculis  medullae  posterioribus  ortis  (por- 
tione majore)  radicibusque  ganglio  carentibus,  magis  antrorsum  pronatis  (por- 
tione minore). 

Quod  ad  originem  nervorum  diversorum  e portionibus  illis  provenientium 
attinet,  haec  observavi. 

1.  E solis  fasciculis  radicis  quartae  exoritur  nervus  magnus  pro  musculo 
temporali , ad  quem  musculum  pervenit  nervus  per  canalem  cartilaginis 
proprium  5 id  quod  iterum  ac  saepius  et  lucidissime  videre  licuit. 

2.  Non  aeque  bene  vidi  an  rami  quoque  minores  pro  musculo  temporali  om- 
nes e portione  minore  emittantur. 

3.  E fasciculis  radicis  secundae  magnam  partem  componitur  nervus  opercu- 
laris, ad  quem  formandum  praeterea  fibrae  e portione  majore  gangliosa 
contribuunt. 

4.  Fibrae  radicis  secundae  et  quartae  cum  fasciculis  e ganglio  ortis  nervum 
maxillarem  inferiorem  componunt. 

5.  Nervus  ophthalmicus  W illis  ii  semper  solis  fibris  e ganglio  ortis  com- 
ponitur. Hunc  nervum  continuationem  tantum  esse  radicis  primae,  cana- 
lem proprium  cartilagineum  intrantis  propriumque  ganglion  efformantis, 
bis  observavi.  In  altera  exceptionum  modo  indicatarum  ganglion  majus 
filis  aliquot  in  ganglion  minus  demissis  huic  conjunctum  deprehendi. 

0.  Rami  rostrum  adeuntes  itidem  componuntur  solis  fasciculis  nerveis  e gang- 
lio prodeuntibus. 

7.  Reliquos  quoque  ramos  solis  fibris  gangliosis  componi  censeo. 

§•  8- 

He  nerri  quinti  ramis  generatim. 

Ramus  anterior  c nervo  quinto  originem  ducens  est  ophthalmico -nasalis, 
orbitam,  iridem  et  organum  olfactus  adiens. 

Ramus  alter  (nervus  infraorbitalis)  rostrum  adit  et  dum  illuc  profisciscitur 
ramos  quoque  nonnullos  emittit  in  orbitam. 

Ramus  tertius  (nervus  maxillaris  inferior)  sub  cute  maxillarum  ramificatur 
et  distribuitur  in  musculos  oris. 

R "mus  quartus  simili  via  ac  infraorbitalis  decurrit  et  aeque  atque  ille  abit 
in  rostrum  sicuti  etiam  in  tentacula  superficiei  inferiori  rostri  affixa. 

Ramus  quintus  (nervus  maxillaris  superior)  distribuitur  in  cute  oris, 
labiorum  palatique. 

Ab  hoc  ramo  deflectitur  ramus  recurrens  ad  nervum  glossopharyngeum. 
Ramus  sextus  (nervus  palatinus)  tenuissimus  superficiem  palati  internam 

adit. 

Rami  temporales  tres  in  musculum  temporalem  distribuuntur. 

2* 

Ramus  septimus  (nervus  opercularis,  feciali  mammalium  comparandus) 
libras  communicantes  accipit  e nervo  glossopharyngeo  et  vago  atque  dispertitur 
in  musculos  superficiemque  internam  membranarum  operculi,  cavitatis  oris 
labiorumque. 

§•  9- 

M9e  nervo  ophthalmico  - nasali . 

Nervus  ille  per  canalem  cartilagineum  proprium  orbitam  intrat  et  in  ejus- 
dem tecto  secundum  aponeuresin  musculi  temporalis  antrorsum  prorepit.  Huc 
delatus  mox  in  ramos  duos  finditur  quorum  unus  superior  et  interior  est,  alter 
inferior  et  exterior. 

1.  Ramus  superior  simulque  interior  (ramus  naso  - frontalis ) longe  validior 
est.  Recta  via  antrorsum  migrat  ramosque  emittit  tam  in  membranam 
fibrosam , musculum  temporalem  vestientem , quam  in  adipem  et  telam 
cellulosam  orbitam  abundantissime  replentibus.  Tandem  relinquit  aponeu- 
rosin  musculi  temporalis  et  dividitur  in  ramos  duos,  canales  intra  cartila- 
ginem exaratos  intrantes.  Superior  ramorum  supra  organum  olfactorium 
sub  cute  ulterius  ramificatur;  alter  pluries  divisus  infra  membranam  abit 
qua  organum  olfactorium  extrorsuin  vestitur. 

2.  Ramus  inferior  simulque  exterior  (ramus  ophthalmicus)  priore  multo  gra- 
cilior, extrorsum  atque  deorsum  flectitur  et  in  tunicam  fibrosam  orbitam 
intus  investientem  distribuitur.  Fila  nervea  in  liunc  ramum  abeunt  c 
ramo  secundo  quinti  pro  rostro.  Ramuli  nonnulli  penetrant  in  involu- 
crum membranaceum  quod  bulbum  antrorsum  extrorsumque  devincit.  Ex 
eodem  ramo  ophthalmico  emittitur  nervus  ciliaris  satis  validus,  in  superficie 
interiore  insertionis  musculi  recti  superioris  in  sclcroticam  penetrans. 


Nervus  ophthalmico  - nasalis  S turionis  et  ramus  ophthalmicus  trigemini 
animalium  vertebratorum  perfectiorum  nimium  conveniunt  respectu  totius  distri- 
butionis quam  ut  ejus  nomen  atque  dignitas  organographiea  vel  levissimis  dubiis 
premantur. 

Nervus  ille  in  piscibus  omnibus  aut  saltem  longe  pluribus  adesse  vide- 
tur. In  Cycloptero  Lumpo  similem  sese  praebere  atque  in  reliquis  pisci- 
bus alio  loco  fusius  exponam. 

§•  io. 

Me  nervo  primo  rostrum  adeunte  seu  nervo  externo  rostri. 

Regula  est  liunc  nervum  cum  proxime  insequente,  nervo  maxillari  infe- 
riore , e trunco  communi  oriri.  Parieti  interiori  orbitae  arcte  applicatus , infra 
locum  quo  musculi  recti  oculis  cartilagini  inseruntur  antrorsum  progreditur. 
Jam  hoc  loco  plures  majoresque  ramos  extrorsum  atque  antrorsum  emittit,  quo- 
rum nonnulli  in  fundo,  orbitae  usque  ad  ejusdem  marginem  anteriorem  disce- 
dunt, alii  autem  jam  in  basin  rostri  penetrant.  Truncus  primarius  ultro  antror- 
sum et  obliqua  directione  deorsum  productus  abit  in  fossam  adipe  et  tela  cellu- 
losa copiosissime  farctam , partem  interiorem  rostri , ejus  ventri  propius  quam 
dorso , percurrentem.  Intra  hanc  fossam  a trunco  abeunt  rami  permulti , plc- 
rique  oblique  extrorsum  et  antrorsum  decurrentes,  et  partim  in  telam  cellulosam 
gelatinosam  atque  telam  adiposam  rostri  distributi  2),  partim  ulterius  dispertiti 
in  cute  rostrum  externe  et  inferne  obducente.  Rami  nervi  primi  rostrum 
adeuntis  potius  distribuuntur  in  superficie  cutis  rostrum  infra  vestientis,  dum 
rami  nervi  rostrum  adeuntis  secundi  (de  quo  nervo  mox  sermo  erit)  potissimum 
in  strato  intermedio  cutis  rostrum  infra  obvestientis  ulterius  ramificantur. 

Rami  duo  breves  introrsum,  vel  quod  idem  est,  medium  versus  inflexi,  m 
basi  rostri  a nervo  primo  abeunt  et  cum  nervo  secundo  rostrum  adeunte  (nervo 
interno  rostri)  plexum  efformant. 

Semel  regulam  supra  allatam  exceptione  infirmatam  vidi  nervis  externis 
rostri  duobus  locum  tenentibus  vulgo  ab  unico  occupatum.  Exterior  e duobus 
crassior  erat.  Ramus  interior  debilior  cum  nervo  interno  rostri  plexum  modo 
memoratum  efformabat. 

De  hoc  nervo  conferantur  quae  sub  finem  paragraphi  duodecimi  enun- 
tianda sunt. 

§•  u. 

Me  nervo  maxillari  inferiore. 

Nervus  maxillaris  inferior  a nervo  proxime  antecedente  crassitudine  parum 
superatur.  E portione  minore  trigemini  fila  accipit  nervea,  ad  efformandum 
ganglion  non  facientia.  Extrinsecus  primum  decurrit  secus  aponeurosin 
musculi  temporalis  ibidemque  plexum  constituit  complanatum.  Tunc  tendinem 
sequitur  complanatam,  orbitam  infra,  retro  et  intus  cingentem,  et  obliquo  cursu 
deorsum  et  parum  extrorsum  descendentem.  Hanc  viam  faciens  ramulos  edit 
duos  vel  tres  tenues,  in  telam  cellulosam  et  tendinis  superficiem  ulterius  divisos 


1)  cfr,  Jacohson,  Diss.  de  quinto  pari  nervorum,  Regiomont,  1818.  4.p.  8. 

abeuntes.  Tum  superficiem  petit  internam  tunicae  illius  plicatae  a rostri  basi 
apparatum  palatino  - maxillarem  adeuntis  x).  Postquam  in  ultimum  finem 
tunica  cplicatae  pervenit,  sub  membrana  exteriore  apparatus  palatino  •maxillaris 
penetrans,  in  musculo  constrictore  oris  extrinsecus  decurrit 1  2). 

Iu  hoc  musculo  statim  dividitur  in  ramos  binos,  unum  interiorem  fortio- 
rem, alterum  exteriorem  debiliorem. 

1.  Ramus  internus  iterum  dividitur  in  ramulos  duos,  ambo  sub  jugo  quod 
format  processus  ossis  marginalis  transeuntes. 

Ramulus  externus  procurrit  in  musculo  constrictore  oris  et  desinit  in 
superficie  exteriore  anguli  maxillaris. 

Ramulus  internus  inter  cartilaginem  atque  os  marginale  per  semicana- 
lem decurrit,  retrorsum  vertitur,  sub  cute  usque  ad  partem  inferiorem  ct 
exteriorem  apparatus  palatino -maxillaris  penetrat,  ct  postremo  finitur  tam 
in  musculo  utramque  dimidiam  partem  maxillae  inferioris  invicem  appro- 
ximante, quam  in  fibris  musculi  myohyo‘idci. 

2.  Ramus  externus  accedit  ad  faciem  inferiorem  musculi  constrictoris  oris  et 
in  boc  musculo  ipso  penitus  distribuitur. 

Nervus  cujus  decursum  modo  enarravi  ramo  tertio  nervi  trigemmi  ani- 
malium vertebratorum  perfectiorum  partim  respondet.  Rami  reliqui  ab  eo  emissi, 
nervos  temporales  dico,  in  Acipensere  S turio  ne  seorsim  e capsula  cere- 
brali procurrunt,  uti  paragrapho  septimo  disscrtatiunculac  nostrae  exposuimus. 

§•  12. 

Df  nervo  altero  rostrum  adeunte  (nervo  interno  rostri). 

Nervus  internus  rostri  pone  orbitam,  a qua  tendine  separatur,  antrorsuin 
simulque  paululum  oblique  deorsum  procurrit.  Tum  semicanalem  transgreditur 

1)  De  quo  apparatu  velina  conferas  Jo  annis  Milii  er  „ Yergleichende  Aiiatomie  der 
Myxinoiden  “ , Ister  Theil,  Berlin  1835,  4.  pag.  145  seqq.  et  Tab.  IX. 

2)  Musculum  constrictorem  oris  dictum  par  musculorum  constituit.  Qui  lata  basi  rnultis- 
que  fasciculis  compositus  exoritur  in  limite  inter  apparatus  palatino  - maxillaris  par- 
tes per  paria  dispositas  et  partem  imparem.  Fasciculi  initio  longius  a se  invicem  dis- 
tantes sensim  attenuantur  atque  simul  in  unum  verguntur  punctum.  Musculus  tali 
modo  compactus  sub  jngo  a processu  ossis  1.  partis  marginalis  (maxillae  superioris) 
formato  ad  os  illud  accedit,  quod  verosimiliter  maxillae  inferiori  respondet.  Partem 
superiorem  apparatus  palatino -maxillaris  (maxillam  superiorem)  ad  partem  inferio,- 
rem  (maxillam  inferiorem)  adducit. 


a processu  brevi  atque  curvato  in  basi  cartilaginis  vostri  formatum.  Qui  semi- 
canalis canalis  fit,  “fossa  ligamento  fibroso  extrinsecus  cooperta.  E brevi  isto 
canali  egressus  nervus  obliquo  cursu  deorsum  et  antrorsum  provectus  rostrum 
petit.  Deinde  pervenit  ad  nervum  externum  rostri  et  una  cum  ramis  bujus 
nervi  plexum  efformat  antea  jam  memoratum.  Priusquam  hunc  plexum  con- 
stituat, praecipue  autem  perfecto  plexu,  numerosa  emittit  fila  nervea,  maximam 
quidem  partem  extrorsum,  minori  tamen  numero  introrsum  quoque  versus  me- 
dium rostrum  decurrentia.  Unusquisque  cirrorum  (vel  si  mavultis  tcntaculorum) 
lateralium  ex  boc  nervo  ramo  munitur  sat  insigni  *).  Rami  nervi  interni  lon- 
gius se  dant  prosequndos,  etsi  acumen  ipsum  rostri  non  attingant.  Dum  nervus 
externus  rostri  ramis  suis  praecipue  marginem  exteriorem  cartilaginis  rostri 
adornat,  ramos  nervi  interni  potissimum  in  cutem  abeuntes  videmus,  mediam 
partem  superficiei  inferioris  rostri  obtegentem. 

Quod  ad  distributionem  attinet  tam  nervi  interni  rostri , quam  nervi 
externi  rostri  , videmus  illam  cum  distributione  nervi  infraorbitalis  ani- 
malium vertebratorum  perfectiorum  quam  maxime  convenire.  In  mammalibus 
proboscide  instructis,  qualia  sunt  Dicotyles  torquatus,  Elephas,  Sus 
Scrofa,  Erinaceus,  Talpa  al.  nervus  infraorbitalis,  saepius  perquam 
validus,  in  proboscidem  distribuitur 1  2).  In  Ornitborhynebo  paradoxo, 
Avibus,  imprimis  Anatibus,  nervus  infraorbitalis  distribuitur  in  rostrum. 
Quaeritur  vero  num  uterque  nervorum  rostri  acipcnscrini  nervo  infraorbitali 
respondeat,  an  potius  unus  nervo  infraorbitali  par  habendus  sit,  alter  autem 
nervo  alveolari  inferiori.  Duae  accedunt  causae,  quibus  posterior  opinio  proba- 
bilior redditur.  Primo  enim  considerandum  origines  horum  nervorum  si  ambo 
locum  nervi  infraorbitalis  unici  tenerent,  fortassis  invicem  magis  fore  ap- 
proximatas  quam  revera  deprehenduntur.  Tum  autem  perpendendum  Mam- 
malia quoque  exstare  nonnulla,  in  quibus  e nervo  alveolari  inferiore  ramus 
abit  organo  tactus  peculiari  quodam  destinatus  et  in  hoc  ulterius  divisus.  Sic 
e.  g.  Lutra  vulgaris  pone  angulum  oris  setis  multis  aggregatis,  crassis  lon- 


1)  Praeclarissimi  Baer  et  Jacobson  ramos  cirrales,  quos  distincte  vidi,  non  invene- 
runt. Cfr.  Zweiter  Bericht  von  der  Koniglichen  anatomischen  Anstalt  zu  Konigsberg 
von  Karl  Ernst  von  Baer.  Leipzig,  1819.  8.  p.  36.  „In  die  4 Bartel  lassen  sich 
keine  Nerven  verfolgen.  “ 

2)  Cfr.  IVilhelm  Rapp,  die  Yerrichtuug  des  fiiufteu  Hirnuervenpaares,  Leipz.  1832, 
4-  p.  15. 

gisque  praedita  est,  ramulique  nervei  in  capsulas  setarum  illarum  abeuntes  ob- 
servante cl.  Rapp  x)  emittuntur  a trunco  nerveo  e ramo  alveolari  inferiore 
rami  tertii  trigemini  simulatque  cavum  cranii  reliquit  proveniente. 

§.  13. 

Me  nervo  mamillari  superiore. 

Nervus  maxillaris  superior  cxlrorsum  et  retro  nervum  maxillarem  inferio- 
rem positus  est.  Initio  simili  modo  decurrit  atque  ille  simiiique  via  superficiem 
superiorem  cartilaginis  imparis 1  2)  apparatus  palatino  - maxillaris  nanciscitur. 
Ilie  in  ramos  quatuor  dividitur,  ex  parte  intra  cutem  hujus  regionis  disper- 
titos. Ramus  autem  maximus,  e foramine  egredieus  inter  cartilaginem  imparem 
ct  os  palatinum  ( Mulieri ) locato,  superficiem  apparatus  palatino  - maxillaris 
relinquit,  canalem  intrat  ossis  palatini  atque  ita  ad  superficiem  inferiorem  ossis 
palatini  pervenit.  IIoc  loco  radiatus  sub  cute  ramificatur  ct  tandem  in  labio 
superiore  desinit. 

Ramus  priore  aliquantulum  gracilior  pone  cartilaginem  imparem  hujus 
faciem  inferiorem  adsequitur,  deinde  autem  sat  magnum  ramulorum  numerum 
edens,  obliqua  directione  verius  angulum  exteriorem  maxillae  inferioris  decurrit, 
ibidemque  paribus  intervallis  distans  a ramo  nervi  opercularis,  sub  cute  oris  in 
ejus  angulo  usque  ad  labium  sese  expandit. 

§.  14. 

Me  ramo  recurrente  ad  nervum  glossopharyngeum. 

Duplicem  hujus  nervi  originem  observavi.  Originem  nempe  ducit  aut  c 
plexu  a fibris,  nervi  interni  rostri , nervi  maxillaris  superioris  aliisque  fibris 
nervi  trigemini  formato,  quos  nervos  omnes  cartilaginem  per  foramen  commune 
relinquentes  vidi  5 aut  oritur  ex  solis  fibris  e nervo  maxillari  superiore 
provenientibus.  Posteriore  modo  nervus  longe  saepius  nascitur.  Nervo  maxil- 
lari superiore  relicto  superficiei  internae  musculi  temporalis  basique  cranii 
affixus,  recta  via  recurrens  et  aliquantulum  adseendens,  ad  ganglion  nervi  glos- 
sopharyngei se  confert,  quocum  conjungitur.  Incertus  haereo,  num  e fibris  por- 
tionis gangliosae  an  potius  c fibris  portionis  minoris  quinti  componatur.  Postc- 


1)  L.  c.  p.  14. 

2)  Cartilago  haec  ab  Joanne  Mulier  loco  supra  laudato  verbis  „unpaarige  knorpelige 
Gaumenplatte  “ indicata,  constat  e cartilagiuibus  minoribus  numerosis  ligamento 
colligatis. 

rius  fieri  eam  ob  causam  crediderim,  quia  fibrae  radicis  nervi  glossopharyngei 
omnes  ad  efformandum  ganglion  ejusdem  nervi  concurrere -.videntur , nervus 
autem  ille  fila  emittit  nervea  in  apparatum  muscularem  arcus  branchialis  primi. 
Cactcrum  mihi  visum  est  nervum  recurrentem  praeter  fila  a quinto  ad  glosso» 
pharyngeum  ducentia  alia  quoque  fila  ducere  a glossopharyngeo  ad  quintum. 

§.  15. 

De  nervo  palatino . 

E ganglio  nervi  quinti  nervus  proficiscitur  tenuis,  in  canali  cartilagineo 
proprio  obliqua  via  parum  retrorsum  descendens.  Defertur  ad  nervum  recur- 
rentem, fibrasque  suas  huic  arctius  applicat.  Immo  videtur  palatinus  in  recur- 
rentem fibras  demittere  et  ex  hoc  nervo  ipse  accipere  fibras  atque  cum  eo  plexum 
minorem  efformare.  Hisce  autem  peractis  recurrentem  linea  directa  transgreditur, 
ita  ut  eum  decusset,  continuataque  via  secus  partem  inferiorem  musculi  tempo- 
ralis deorsum  et  extrorsum  descendens , serius  relicto  eodem  musculo  ad  basin 
apparatus  palatino  - maxillaris  accedit.  In  parte  superiore  palati  sub  cule  ad 
basin  cartilaginis  imparis  fibras  suas  distribuit. 

§.  16. 

De  nervis  temporalibus . 

Oriuntur  e nervo  trigemino  rami  tres  pro  musculo  temporali,  superficiales 
duo,  profundior  tertius,  quorum  quisque  musculum  per  canalem  proprium  adit. 

Primus  omniumque  anterior  obliqua  via  in  canali  cartilagineo  brevi 
extrorsum  et  aliquantulum  antrorsum  procurrit. 

Ramus  temporalis  secundus  canalem  intrat  aeque  brevem  ac  priorem  et  in 
hoc  obliqua  directione  retrorsum  et  extrorsum  defertur. 

Uterque  in  superficie  musculi  temporalis  ulterius  dividitur.  Utrum  revera 
c portione  minore  sola  originem  repetant  an-  potius  c ganglio  filis  nerveis 
muniantur,  certius  distinguere  nondum  mihi  successit. 

Ramus  temporalis  profundus  crassior  certissime  e portione  minore  exori- 
tur, uti  supra  jam  cnunciavi.  Hic  ramus  in  canali  cartilagineo  distincto 
extrorsum  ct  deorsum  migrat  atque  in  ramos  plurcs  majores  divisus  in  inferas 
usque  regiones  musculi  temporalis  investigari  potest. 

Semel  ad  unum  ramulorum  majorum  rami  modo  descripti  filum  e nervo 
sympathico  abire  mihi  visum  est,  atque  ibi  tumor  parvus  griseus  exstabat,  ubi 
ambo  conjungebantur.  Attamen  repetitis  investigationibus  in  aliis  Sturionibus 
conformatio  ista  numquam  in  conspectum  meum  rediit. 

Quod  rannis  maximus  temporalis,  uti  saepius  vidimus,  e portione  minore 
nervi  quinti  originem  ducit  — quae  quidem  portio  non  solum  origine  propria, 
a reliquis  distincta,  sed  etiam  eam  ob  causam  radicem  motoriam  sese  praebet, 
quod  ad  ganglion  formandum  ne  hilum  quidem  confert  — ea  re  tam  B elliana 
doctrina  de  propria  significatione  nervi  trigemini  novo  roboratur  argumento, 
quam  denuo  jubemur  respicere  unitatem  rationis  quae  praecst  fabricae  anima- 
lium vertebratorum.  Quid  enim  est  quod  moneam  nervos  temporales  respon- 
dere ramis  temporalibus,  masseterico,  buccinatorio  et  pterygoideo  apud  Mam- 
malia, vel  quoque  nervo  crotaphitico  - buccinatorio  P alettae? 

§•  17- 

De  nervo  operculari . 

Supra  jam  allatum  est  ad  efforinandum  hunc  nervum  partim  fila  e por- 
tione minore  trigemini  exorta  conferre,  partim  vero  fila  ex  ejusdem  nervi  por- 
tione majore  emissa. 

Talibus  compactus  elementis  in  canali  cartilagineo  arteriae  carotidis  ad 
latera  hujus  arteriae  et  introrsum  eam  recta  via  retrorsum  decurrit,  locumque 
fere  attingit  quo  nervus  glossopharyngeus  e canali  cartilagineo  proprio  egredi- 
tur. Dum  circa  basin  operculi  circumflectitur  nervus  opercularis  fila  aliquot 
accipit  nervea  omni  attentione  digna. 

Haec  fila  sunt: 

1.  Ramuli  duo  tenuissimi  e ganglio  nervi  glossopharyngei  exorti,  qui  ner- 
vum opercularem  e regione  inferiore  et  posteriore  adeunt. 

2.  Ramus  communicans  longus  et  prioribus  crassior,  e nervo  vago  emissus. 

Ramus  iste  communicans  nervo  operculari  duobus  inseritur  locis.  Credo 

omnino  perspexisse  nervum  opercularem  tam  emittere  fila  quam  accipere.  Unus 
filorum  illorum  — emissum  intclligo  — adit  superficiem  musculi  levatoris 
operculi  5 ei  adplicatur  filum  c nervo  vago  exortum.  Ramus  ille  e filis  nervi 
opercularis  et  nervi  vagi  conflatus  partim  distribuitur  inter  fasciculos  musculi, 
partim  ramuios  ulterius  protendit  in  membranam  opercularem  $ irnmo  ramulus 
tenerrimus  provehitur  in  viciniam  usque  branchiae  spuriae  (vel  accessoriae).  In 
altero  insertionis  puncto  milii  visum  est  filum  c nervo  vago  sese  adplicarc  ad 
nervum  opercularem,  quem,  conjunctione  inita  cum  ramo  superficiali  pro  mus- 
culo levatore  operculi  et  pro  membrana  operculi  interna , iterum  relinquit. 
Ramulos  sub  tunica  operculari  interna  decurrentes  nonnullos  ad  branchiam 
accessoriam  usque  persecutus  sum.  Peracta  conjunctione  relictoquc  nervo  oper- 

culari  in  musculum  levatorem  operculi  ramos  spargit  tres  profundos.  Quibus 
filis  nerveis  acceptis  atque  emissis  nervus  opercularis  ipse  iu  parte  anteriore 
musculi  levatoris  operculi  prope  partem  basalem  cartilaginum  illarum,  quae  ossi 
quadrato  respondent,  descendit  talique  modo  ad  superficiem  coi’poris  externam 
pervenit.  Tum  in  ramos  duos , anteriorem  atque  posteriorem,  dividitur. 

Hamus  anterior  superficiem  petit  anteriorem  cartilaginis  secundae  e serie 
cartilaginum  quae  ossis  quadrati  locum  tenent  atque  sub  insertione  musculi 
temporalis  antrorsum  decurrit.  Trans  portionem  illam,  quae  seriem  cartilaginum, 
locum  ossis  quadrati  supplentium,  cum  maxilla  superiore  conjungit,  introrsum 
vertitur  decurritquc  aliquantulum  sub  membrana  oris  interna.  Dehinc  oblique 
descendit  ad  maxillam  inferiorem  pervenitque  ad  mediam  maxillam,  membranae 
oris  internae  ramulos  largitus  numerosos.  Denique  in  labio  inferiore  ramulis 
tenuissimis  finitur. 

Ramus  posterior  deorsum  et  oblique  retrorsum  flectitur.  Decurrit  in  rima 
cartilaginis  majoris  ad  seriem  ossi  quadrato  respondentem  pertinentis,  tectus  a 
musculo  temporali,  qui  vero  nullos  ab  illo  accipit  ramulos.  Tum  marginem 
hujus  cartilaginis  inferiorem  petens  multos  emittit  ramulos  pro  membrana  oper- 
culi interna,  'quorum  nonnullos  ad  branchias  accessorias  usque  persecutus  sum. 

Truncus  vero  nerveus  arcum  formans  antrorsum  decurrit  finiturque  in 
musculis  ab  areo  hyoideo  ad  maxillam  inferiorem  et  a basi  rostri  ad  arcum 
hyoideum  extensis. 

Major  pars  physiologorum  recentiorum,  prae  ceteris  viri  clarissimi  Ser- 
res, J o annes  Mulier  1 2)  et  Biichner  *),,  existimant  nervum  opercularem 
piscium  osseorum  respondere'  nervo  faciali  animalium  vertebratorum  perfectio- 
rum. Quam  sententiam  et  ego  profiteor.  Fibrae  enim  nerveae,  facialem  nervum 
initio  constituentes , motoriae  tantum  esse  videntur.  Initio  destinatus  est  mus- 
culis ab  osse  hyoideo  ortis  maxillamque  inferiorem  retrahentibus.  Quod  de- 
monstratur anatomia  Piscium  et  Reptilium  3). 

1)  Handbuch  der  Physiologie  des  Menschen.  Thl.  1.  Coblenz  1838.  8.  S.  793. 

2)  Cfr.  Valen.tin’ s Repertorium  fiir  Anatomie  und  Physiologie,  Ster  Band.  Bern 
1838.  S.  92. 

3)  „Bei  den  Schlangen  und  Eidechsen  geht,  wie  ich  sehe,  dicht  hinter  dem  drit- 
„ten  Aste  des  Trigeminus  ein  besouderer  Nerv,  dem  Facialis  vergleichbar , nach 
„aussen.  Er  giebt  einen  Ast  an  den  Vagus  nach  rvickwarts  und  empfangt  einen  dem 
,, Nervus  Vidianus  vergleichbaren  Ast  durch  einen  Knochencanal  der  Basis,  vvelcher 

3* 

In  Keptilibus  nonnullis  et  in  Avibus  nervum  facialem  in  musculos 
colli  solos  distributum  videmus.  In  Avibus  compluribus,  e.  g.  Tringa  pug- 
nace, plumae  collare  efficientes  mediantibus  ramulis  nervi  facialis  eriguntur. 
Quod  denique  attinet  ad  Mammalia  nervum  facialem  hoc  saltem  respectu 
functiones  implentem  videmus,  quibus  initio  destinatus  erat,  quod  ramos  edit 
stylohyoideos  et  bivcntricos,  musculoque  platysma  - myoideo  alios  spargit  ramos. 
Quoniam  autem  in  Animalibus  facies  vera  propricque  sic  dicta  prius  non 
prodit  quam  apud  Mammalia,  nervus  quoque  facialis  novis  accommodatur  func- 
tionibus musculosquc  in  Quadrupedibus  adornat  labia,  alas  nasi,  palpebram  in- 
feriorem, frontem  auremque  externam  moventes.  In  homine  tandem  nervus 
facialis  nervus  Iit  vere  physiognomicus , quum  musculi  modo  enumerati  evase- 
rint perfectissimi , magna  ex  parte  motibus , quos  efficiunt , vultui  vim  peculia- 
rem et  vigorem  imprimentes  cumque  indicem  animi  reddentes.  Functiones, 
quibus  nervus  facialis  initio  et  primarie  destinabatur,  in  humano  corpore  fere 
omnino  negliguntur  aliisque  cedunt.  Minime  tamen  negligendum  vide- 
tur, nervum  facialem  respirationi  efficiendae  quoque  inservire,  musculos  regendo 
introitum  in  organa  respirationis  aperientes  et  claudentes.  Apud  Pisces  os- 
seos et  Acipenserem  St  urio  nem  ramos  demittit  iu  musculos  operculi  j 
apud  Mammalia  musculos  adit  oris  et  nasi. 

In  Piscibus  osseis  nervus  facialis  ramum  quinti  semetipsum  exhibet. 
Ita  qnoque  ia  iis  p i s ci  b u s se  gerit , quorum  sccleton  ad  indolem  sceleto 
piscium  cartilagineorum  magis  affine  est,  quod  c.  g.  in  Cycloptero 
Lumpo  accidit.  Sturionem  hoc  respectu  typum  piscium  osseorum 
induere,  modo  demonstravimus.  Genera  Petromyzon  atque  Myxine  secun- 
dum observationes  virorum  clarissimorum  Borri  et  Miiller *  1)  nervum  facia- 
lem proprium  habent,  separatim  a trigemino  exortum.  Apud  Pisces  osseos 
nervum  facialem  quinto  arcte  adhuc  conjunctum  videmus , neque  prius  ramum 
sistit  proprium , quam  apud  animalia  vertebrata  perfectioris  indolis. 

In  Vertebratis  omnibus  ad  fibras  motorias  nervi  facialis  fila  adplican- 
tur  e radicibus  gangliosis  enata  5 quam  ob  causam  nervus  ille  in  decursu  suo 
peripherico  mixtum  nervum  se  exhibet.  Fila  talia  sensationi  destinata,  e gang- 
lio nervi  trigemini  orta,  apud  animalia  Vertebrata  imperfectiora  in  ncr- 


„mit  dem  zweiten  Aste  des  Trigeminus  iu  Verbindung  steht.  Der  Stamm  des  Fa- 
s,  cialis  verbreitet  sieh  in  dein  Muskel  zwischen  Quadratbein  und  Uuterkiefer,  welcher 
,,den  Uuterkiefer  abzieht  und  bei  dsn  Eidechseu  im  HautmuskcL ‘‘  Miiller  i.  c. 

1)  Joh.  Miiller  1.  c. 

vum  facialem  jam  prope  ejus  originem  demittuntur,  quod  S turionem  disse- 
cantes optime  edocemur.  Idem  nervus  apud  Vertebrata  perfectiora  eadem 
fila  accipit  dum  per  canalem  Fallopii  decurrit.  Crediderim  fila  in  nervum 
opercularem  Acipenseris  prope  ejus  originem  e portione  majore  quinti  ab- 
euntia respondere  ramo  petroso  superficiali  nervi  Vidiani  Mammalium. 

Denique  in  Acipensere  Sturionc  ad  truncum  ramosque  nervi  oper- 
cularis fila  accedunt  validiora,  c nervo  vago  provenientia,  quae  lubenter  com- 
pararem ramo  auriculari  nervi  vagi,  in  ordine  Mammalium  ad  nervum 
facialem  adplicato. 

Postremo  moneam  mihi  quoque  nervum  facialem  non  videri  nervum  ori- 
ginarium , sed  potius  radicem  motoriam  nervi  quinti.  Nervus  accessorius  rami 
secundi  nervi  trigemini  esse  videtur. 

§.  18. 

Me  nervo  abducente* 

Nervus  omnium  tenuissimus , c basi  medullae  oblongatae  pone  nervum 
quintum  ct  nervum  acusticum  originem  repetens. 

Radicibus  instructus  est  duabus  admodum  tenuibus , proxime  ab  originibus 
arcte  invicem  applicatis.  Semel  tamen  unicam  tantummodo  offendi  radicem. 
Foramen  pro  hoc  nervo  intra  capsulam  cerebralem  ulterius  retrorsum  simulque 
multo  longius  introrsum,  mediam  partem  versus,  dispositum  videmus,  quam 
foramen  jpro  nervo  quinto. 

Intrato  canali  cartilagineo  angusto,  nervus  abducens  initio  obliqua  demum 
directa  via  procedit,  ad  nervum  trigeminum  accedit,  unaque  cum  nervo  ophthal- 
mico-nasali  quinti  cartilaginem  relinquit.  In  orbitam  delatus  mox  extrorsura 
flectitur  et  secus  aponeurosin  musculi  temporalis  decurrens  in  musculum 
rectum  externum  penetrat. 

Nervos  tres  musculares  oculi,  qui  sunt  nervus  oculorum  motorius,  nervus 
patheticus  et  nervus  abducens,  eo  magis  ramos  habeo  accessorios  pro  ramo 
primo  trigemini,  quod  hunc  nervum  in  Sturionc  semel  vidi  separatim  a reli- 
quis ramis  decurrentem  ganglionque  proprium  cfformanlcm. 

§.  19. 

Me  nervo  acustico  1). 

Exoritur  e lateribus  medullae  oblongatae  paululum  pone  ct  infra  radices 
nervi  trigemini.  ’ Radix  acustici  c radice  postrema  nervi  trigemini  ramum  ner- 
vcum  subtiliorem  accipit. 


1)  Cfr.  Breschet-y  1.  c.  pag.  5.  seqo|. 

Nervus  ipse  parum  crassior  est  optico.  Paulo  supra  basin  in  ramos  duos 
finditur , anteriorem  atque  posteriorem , qui  ambo  aliquantulum  complanati  car- 
tilagini capsulae  cerebralis  arcte  incumbunt. 

Ramus  anterior,  posteriorem  diametro  fere  aequans,  obliqua  directione 
extrorsum  ct  aliquantulum  superne  decurrit.  Mox  ipse  in  ramos  duos  dividitur, 
quorum  prior  desinit  in  ampulla  canalis  semicircularis  anterioris,  alter  autem  in 
ampulla  canalis  semicircularis  externi.  Priusquam  in  ampullis  ulterius  distri- 
buantur, utrumque  ramorum  illorum  in  ramulos  tres  partitum  videmus. 

Ramus  posterior,  anteriore  longior,  ligamento  organi  auditus  affixus  recta 
retrorsum  decurrit.  Primum  ramos  quatuor  aut  quinque  minores , deinde  vero 
ramum  validiorem  extrorsum  emittit  ad  sacculum  lapillos  (majorem  et  minorem) 
includentem.  Qui  nervi  in  lapillorum  superficie  nitidissime  dividuntur. 

Continuatio  trunci  nervei  pone  nervum  glossopharyngeum  prorepens  de- 
fertur in  ampullam  canalis  semicircularis  posterioris. 

§.  20. 

Me  nervo  glossopharyngeo. 

Nervus  glossopharyngeus  satis  crassus  c pyramide  posteriore  medullae  ob- 
longatae oritur  a latere  nervi  vagi,  magis  antrorsum  radice  majore  hujus  nervi, 
magisque  retrorsum  atque  deorsum  quam  ejusdem  nervi  radix  prior  et  minor. 

Non  ita  longe  ab  crigine  sua  nervus  mediani  ibus  filis  nerveis  tribus  vel 
quatuor  copulatur  cum  radicibus  nei'vi  vagi.  Videtur  emittere  i'amulos  in 
vagum  iterumque  e vago  alios  accipcx*c  ramulos. 

Px^acter  hanc  mutuam  fibrarum  nervearum  commutationem , prope  radices 
ntriusque  nervi  effectam,  nervus  glossopharyngeus  ct  nervus  vagus  non  amplius 
coeunt. 

Fox'amen,  per  quod  cavum  cranii  relicturus  egreditur,  magis  extrorsum  ct 
multo  magis  antrorsum  positum  est , quam  foramen  pro  nervo  vago.  Inter  duo 
haec  foramina  promontorium  invenimus  validum,  cartilagineum. 

Nervus  glossophax-yngeus  primo  conjungitur  cum  ramo  recurrente  ct  raxxxo 
operculari  quinti  $ secundo  loco  ramos  spargit  atl  branchiam  primam  veram , in 
qua  unum  filorum  glossophax-yngeorum  perspicuam  cum  nervo  sympathico  init 
copulam  5 tandem  vero  disti-ibuitur  sub  cute  mucilaginca  faucis,  ibidemque  ramos 
suos  usque  in  partem  longe  auteriorem  cavi  oris  protendit. 

Postqxxam  foramen  capsulae  cerebri  intravit  brevissimamque  partem  canalis 
cartilaginei  extrorsum  dmectus  percurrit,  ganglion  format  satis  magnum.  Videntur 
glossopharyngei  fibrae  nerveae  onxncs  ad  efficiendum  hoc  ganglion  adhiberi. 

Ad  idem  ganglion  ramus  recurrens  nervi  quinti  accedit. 

Posthac  nervus  stathn  Los  ramos  promit: 

1.  Ramos  tres  vel  quatuor  satis  validos,  oblique  interiora  et  anteriora  peten- 
tes atque  sub  membrana  intima  faucium  et  cavi  oris  ante  branchialem 
apparatum  decurrentes.  Rami  isti  radiorum  instar  in  multitudinem  ramu- 
lorum discedunt,  multiplicibus  invicem  conjunguntur  anastomosibus  et  in 
mediis  fere  faucibus  ante  primas  branchias  in  plexum  nectuntur,  maguam 
copiam  ramulorum  tenuiorum  emittentem.  Par  ramulorum  protenditur  in 
limitem  usque  apparatus  palatino- maxillaris. 

2.  Sequuntur  nerveos  ramos  modo  descriptos  rami  duo  tenues , musculis 
superioribus  arcus  branchialis  primi  destinati. 

3.  Hos  excipit  nervus  pro  margine  concavo  arcus  branchialis  primi.  Qui 
nervus  mox  dividitur  in  nervos  parallelos  duos,  ramulos  multos  edentes  et 
sub  membrana  intima  prorepentes.  In  margine  concavo  arcus  branchialis 
ad  lineam  mediam  usque  procurrit  multum  divisus.  Ramulos  duos  hujus 
nervi  coeuntes  vidi  cum  ramis  nervi  sympathici. 

4.  Porro  edit  ramulos  conjunctivos  pro  nervo  operculari,  antrorsum  directos. 

5.  Editis  ramulis  duobus  vel  tribus , parti  anteriori  lateris  convexi  arcus 
branchialis  primi  destinatis,  nervus  glossopharyngeus  continuatur  in  ner- 
vum magnum  pro  margine  antico  curvaturae  magnae  (vel  quod  idem  est, 
lateris  convexi)  arcus  branchialis  primi.  Qui  nervus  multos  ramulos  sub 
membrana  intima  partis  anterioris  arcus  branchialis  primi  decurrentes 
emittit.  Margo  posterior  curvaturae  magnae  (convexitatis)  nervum  accipit 
e ganglio  vagi.  Relicto  arcu  branchiali  primo  trans  musculos  hujus  ar- 
cus inferiores  decurrit,  ramulos  edens  musculares.  Denique  mediam  petit 
cavitatem  oris  hniturquc  ramulis  tenuissimis  sub  membrana  interna  palati 
orisque  radiatiin  emissis. 

§.  21. 

Me  nervi  vagi  origine  et  ganglio, 

Nervus  vagus  nervos  cerebrales  reliquos  omnes,  irnmo  et  medullam  spi- 
nalem ipsam  crassitudine  excedit.  Fasciculis  quinque  exoritur  e lobo  pyrami- 
dum posteriorum  medullae  oblongatae,  ad  latera  ventriculi  quarti.  Una  tan- 
tummodo radicum  magis  antrorsum  enascitur  (aut  si  mavis,  superne,  apice  rostri 
tunc  pro  parte  suprema  animalis  sumta);  aeque  tamen  ac  reliquae  e continua- 
tione pyramidum  posteriorum  provenit.  Originem  ducit  paulo  autc  et  supra 
radicem  nervi  glossopharyngei. 

Praeterea  e cliordls  posterioribus  medullae  oblongatae  radices  duae  vel  tres 
parvae  omnium  ultimae  separatim  ad  nervum  vagum  accedunt. 

Radices  nervi  vagi  cum  radice  nervi  glossopharyngei  mediantibus  filis 
nerveis  nonnullis  communicare,  supra  jam  allatum  est. 

Constantissime  jam  intra  cavitatem  cranii  filum  admodum  tenue  e nervo 
vago  abiens  offendimus,  quod  retro  secus  medullam  oblongatam  recurrens  telam 
adiposam  petit  partes  centrales  systematis  nervosi  obvolventem,  ibidemque  finitur. 

Rarius  ramulus  adhuc  emittitur  c vago,  nervum  accessorium  adiens,  de 
quo  infra  tractabitur. 

Quibus  radicibus  acceptis  ramulisque  emissis  nervus  vagus  per  foramen 
magnum  e cavitate  cranii  egreditur. 

Foramen  istud  multo  longius  retro  ct  supra  foramen  pro  nervo  glosso- 
pharyngeo exsculptum  est. 

Mox  postquam  foramen  intravit,  nervus  adhuc  intra  cartilaginem  recondi- 
tus ganglion  permagnum  efficit , ad  quod  formandum  omnes , prout  videtur, 
conferunt  fibrae  nerveae. 

§.  22. 

I$e  conjunctionibus  ramorum  nervi  vagi  cum  aliis  nervis 
de  que  organis quae  a nervo  vago  ramos  accipiunt. 

Perfecto  ganglio  rami  nervi  vagi  varias  ineunt  conjunctiones. 

Primo  ope  filorum  duorum  prope  nervos  branchiales  a vago  abeuntium 
junguntur  ncrYO  operculari.  Fila  anifio  mox  arcte  coeunt  atque  tum  in  arcum 

flexa  secundum  superficiem  interiorem  musculi  levatoris  operculi  descendunt 
tam  ramum  versus  nervi  opercularis,  quam  nervum  versus  opercularem  ipsum. 

Secundo  loco  copulantur  cum  nervo  sympathico.  Ramos  curvaturae 
minori  arcuum  branchialium  secundi  et  quarti  destinatos , cum  filis  nervi  sym- 
pathici confluentes  vidi. 

Tertio  loco  conjungitur  cum  nervo  accessorio.  Ramus  ab  hoc  nervo 
exortus  sesc  adplicat  ad  nervum  lateralem. 

Rami  nervi  vagi  distribuuntur : 

1.  sub  membrana  mucilaginca  arcuum  branchialium  fornicisquc  branchialis; 

2.  in  musculos  apparatus  branchialis; 

§.  sub  membrana  arcus  pharyngei; 

4.  sub  membrana  superficiei  interioris  operculi  , praesertim  inter  folliculos 

aggregatos  mucum  secernentibus  pro  cavitate  branchiali ; 

5.  sub  membrana  pharyngis; 

6.  in  pericardio  5 

7.  in  oesopliago  tam  inter  strata  muscularia  crassa,  quam  proxime  sub  mem- 
brana intima  oesophagi.  Rami  illi  ultra  ductum  ad  vesicam  natatoriam 
descendentem  porriguntur; 

8.  inter  membranas  vesicae  natatoriae.  Inde  ab  oesopliago  in  ductu  ad  vesi- 
cam decurrentes  hanc  ipsam  adsequuntur.  Fibrae  liac  nerveae  omnes 
colore  niveo  ceteris  excellunt : 

9.  secundum  lineam  lateralem  corporis,  sub  serie  squamarum  laterali  ad 
caudam  usque  sparsi. 

§•  23. 

De  nervi  vagi  ramis  branchialibus  et  pharyngeis. 

Nervi  vagi  rami  branchiales  pharyngeique  primi  sunt  qui  emisso  ramo 
communicante  ad  nervum  opercularem  c ganglio  nervi  vagi  emittuntur.  Rami 
pro  curvatura  magna  (convexitate)  arcuum  branchialium  extrorsum  abeunt ; rami 
curvaturam  minorem  (concavitatem)  arcuum  adeuntes  introrsum  decurrunt. 
Incidi  in  hos  nerveos  ramos : 

1.  Primo  truncum  fortiorem  inveni,  qui  ramulis  in  regionem  posticam  palati 
editis  dividitur  in  ramos  duos,  curvaturae  magnae  ("convexitati)  arcuum 
branchialium  primi  et  secundi  nerveam  suppeditantes  supellectilem.  Margo 
etenim  anterior  arcus  primi  ramum  accipit  a nervo  glossopharyngeo;  in 
marginem  posteriorem  vero  ramus  nervi  vagi  abit. 

Ramus  alter  in  margine  anteriore  curvaturae  magnae  arcus  branchialis 
secundi  ulterius  distribuitur. 

2.  Secundo  loco  vidi  ramum  tenuiorem,  introrsum  decurrentem,  ramulos  spar- 
gentem sub  membrana  copulae  arcuum  branchialium  decurrentes.  Quibus 
editis  et  inita  conjunctione  cum  ramulo  nervi  sympathici  ad  curvatui’am 
minorem  arcus  branchialis  secundi  se  confert  ibique  in  ramulos  discedit. 

3.  Truncum  fortiorem  deprehendi  in  ramos  duos  divisum , quorum  tenuior 

anterior  adit  marginem  posteriorem  curvaturae  magnae  arcus  branchialis 
secundi;  posterior  vero  isque  crassior  anteriorem  marginem  curvaturae 
magnae  arcus  branchialis  tertii  petit.  * 

4.  E trunco  nervi  vagi  abit  ramus  tenuior  primum  ramulos  spargens , sub 
membrana  copulam  arcuum  branchialium  intus  tegente  expansos;  deinde 
ramus  ipse  ad  curvaturam  minorem  arcus  branchialis  tertii  defertur. 

5.  Continuatio  trunci  nervi  vagi  emittit  ramulum  in  membrana  copulam  ar- 
cuum branchialium  intus  tegente  ulterius  divisum. 

6.  Oritur  postea  truncus  crassior,  In  ramulum  tenuiorem  internum  ramum- 
que fortiorem  externum  (Issus. 

Ramulus  tenuior  curvaturam  minorem  (concavitatem)  arcus  branchia- 
lis quarti  adit. 

Ramus  fortior  in  portiones  duas  scinditur , quarum  una  marginem 
posteriorem  curvaturae  magnae  arcus  branchialis  tertii  petit,  altera  eaque 
crassior,  margini  anteriori  curvaturae  magnae  arcus  branchialis  quarti 
inseritur. 

7.  Sequitur  truncus  pro  margine  posteriore  curvaturae  magnae  arcus  bran- 
chialis quarti,  ramum  protrudens  ad  arcum  pharyngeum. 

8.  Hunc  excipit  ramus  tenuior  trans  arcum  pharyngeum  divisus. 

0.  Agmen  denique  claudunt  ramuli  tenuiores  pro  curvatura  minore  arcus 
branchialis  quarti,  quorum  pauci  ad  arcum  pharyngeum  se  conferunt. 

Rami  curvaturam  magnam  arcuum  branchialium  adeuntes  ramulos  mul- 
tos emittunt,  sub  membrana  arcus  branchiales  tegente  decurrentes;  ramu- 
los edunt  praeterea  musculis  branchialibus  destinatos. 

E ramis  trans  curvaturam  minorem  (concavitatem)  arcuum  branchialium 
decurrentibus  ramuli  emittuntur  vasa  sanguifera  comitantes. 

Ramulos  a nervo  sympathico  prolatos  cum  ramis  curvaturae  minoris 
arcus  secundi  et  quarti  conjunctionem  inire,  supra  jam  exposuimus. 

* §•  24. 

Me  ramis  intestinalibus  nervi  vagi. 

Editis  ramis  branchialibus  editoque  nervo  laterali  truncus  nervi  vagi  des- 
cendit et  retrorsum  decurrit , multos  secedens  in  ramos , quorum  altera  pars 
magis  interiora  petit,  pars  altera  via  magis  directa  posteriora  versus  progreditur, 
luitio  sex  circiter  ramos,  tam  tenuiores  quam  crassiores,  in  medium  pharyngem 
emittit , qui  partim  in  stratum  musculare  pharyngeum  distribuuntur , partim 
sparguntur  sub  cute  pharyngis  et  primae  partis  oesophagi. 

Ramus  pharyngeus  profert  ramum  pericardiacum  in  pericardium  distri- 
butum. 

Cardiacum  ramum  hucusque  frustra  quaesivi. 

Qui  rami  omnes  plurimis  editis  atque  acceptis  filis  nerveis  inter  se  tali 
modo  connectuntur , ut  macularum  inter  varia  fila  nexarum  numero  retis  fere 
speciem  praebeant. 

Postremo  nervus  vagus,  uti  supra  jam  docui,  in  ramos  abit  quinque- vel 
sex  longitudinales,  qui  in  cavum  abdominis  intrantes  recta  via  posteriora  versus 

procedunt.  Rami  isti  omnes  iterum  finduntur  in  ramulos  longitudinales,  ramu- 
lis transversis  invicem  multifariam  conjunctis. 

Omnes  rami  secus  oesophagum  decurrunt,  alii  stratum  musculare  cras- 
sum perrepentes , alii  proxime  ad  tunicam  intimam  inter  vasa  sanguifera  1) 
numerosa  dispersi. 

Rami  tres  nervi  vagi  transeunt  ab  oesophago  in  ductum  ad  vesicam  nata- 
toriam. Successit  mihi  ramificationes  ramorum  illorum  intra  tunicas  vesicae 
natatoriae  in  mediam  paene  usque  vesicam  prosequi. 

Alii  rami  nervi  vagi  oesophago  adplicati  hunc  paulo  ultra  insertionem 
ductus  ad  vesicam  natatoriam  comitantur. 

Conjunctiones  ramorum  modo  enumeratorum  omnium  cum  ramis  nervi 
sympathici  hucusque  nondum  detexi. 

§.  25. 

Me  ramo  laterali  nervi  vagi. 

Ramus  iste  inter  truncos  nerveos  pro  arcu  branchiali  tertio  et  quarto  abit 
a trunco  nervi  vagi.  Initio  recta  via,  deinde  obliqua,  retrorsum  decurrit,  ad 
latera  cavitatis  branchialis  ad  corporis  truncum  accedens.  Hic  superficiei  pro- 
ximus mox  sub  scutis  osseis  lateralibus  prope  canalem  lateralem  caudam  versus 


1)  Oesophagum  vasis  sanguiferis  numerosissimis  esse  instructum,  tam  prima  jam  specie 
edocemur  quam  praecipue  videmus  luculentiusque  arteria  coeliaco  - mesenterica  vel 
vena  portarum  siphonis  ope  materia  idonea  repletis.  Vasorum  horum  alicui  cera 
liquefacta  vel  glutine  liquefacto,  cinnabari  fucatis  injectis,  non  solum  in  lucem 
veniunt  plexus  numerosissimi  vasorum  capillarium,  sed  sinus  quoque  majores  massa 
injecta  omnino  implentur.  Ejusmodi  sinus  complures  inter  tunicas  oesophagi  ante 
insertionem  ductus  ad  vesicam  natatoriam  tendentis  invicem  approximatos  intraque 
easdem  tunicas  aunulum  efEormantes  deprehendimus.  Initio  credidi  sinus  istos,  lace- 
ratis vasis  sanguiferis  minoribus,  factitios  exstitisse;  mox  autem  eos  vidi  constanter 
adesse.  Prodeunt  enim  vasis  sanguiferis  tam  illico  post  mortem  piscis  quam 
serius  siphone  repletis;  prodeunt  porro  cera  tam  in  arteriam  coeliaco  - mesentericam 
quam  in  ramos  venae  portarum  immissa;  prodeunt  denique  vasis  tam  cera  liquefacta 
quam  glutine  liquefacto  turgescentibus.  Intra  sinus  illos  decurrunt  rami  nervi  vagi. 

Quod  ad  naturam  horum  sinuum  attinet,  haud  temere  statuere  mihi  videor  eos  a 
venis  formari  existimans,  ubi  arteriae  tenuissimae  in  illas  abeunt.  — Sinus  prioribus 
omnimodo  similes  exhibet  valvula  spiralis  intestini  crassi.  Cera  aut  glutine  lique- 
factis in  venam  portarum,  aut  'in  arteriam  coeliaco -mesentericam,  aut  quoque  in 
arteriam  mesentericam  posteriorem  injectis  , valvulae  spiralis  ilexus  circumvoluti 
turgebunt,  atque  nihil  aliud  inter  tunicas  valvulae  spiralis  invenitur,  nisi  materia 
arte  injecta.  Valvula  igitur  spiralis  tota  quanta  intus  sinum  venosum  magnum  efficit. 

decurrit.  Tota  longitudine , Inde  a cavitate  branchiali  in  caudam  usque  , scutis 
osseis  tegitur.  Post  scutum  laterale  postremum  nervus , initio  satis  validus, 
admodum  tenuis  subtiiisque  evasit. 

De  nervo  laterali  Sturionis  quae  addam  modo  allatis,  haec  fere  sunt: 

1.  Sempcr  fere  prope  ramum  lateralem  e trunco  nervi  vagi  abit  ramus  ner- 
veus  tenuis , priorem  per  aliquantulum  spatii  comitans , deinde  in  vicinia 
cinguli  artuum  anteriorum  ab  eo  abiens  inque  ramos  duos  secedens. 

Primus  ramorum  istorum  distribuitur  intra  folliculos  aggregatos,  muci- 
laginem  pro  cavitate  branchiali  secernentes,  in  suprema  parte  anteriore 
cinguli  prope  truncum  corporis  inagno  numero  dispositos.  Organa  haec 
secernentia  folliculorum  branchialium  nomine  salutare  liceat  1 2). 

Ramus  secundus  ulterius  distribuitur  sub  cute  duriore  , cingulum 
extremitatum  anteriorum,  cavitatem  branchialem  posterius  continentem, 
antrorsum  vestiente. 

2.  Ramus  idem  secundus  interdum  e trunco  ipso  nervi  lateralis  originem 
ducit.  Tum  ramo  illi  respondet  nerveo,  qui  in  aliquot  piscibus,  c.  g. 
Mura  en  a Anguilla,  e nervo  laterali  profectus  in  pinnam  pectoralem  abit. 

3.  Nervus  lateralis  simulatque  e cavo  branchiali  processit  ramum  accipit  e 
nervo  accessorio  emissum  iliique  applicatum. 

4.  Nervus  lateralis  per  totum  decursum  in  caudam  usque  fila  nervea  mittit 
admodum  tenuia  ad  canalem  lateralem  et  vasa  sanguifera.  Nec  ullo  loco 
fila  detexi  e nervo  laterali  in  musculos  proficiscentia , neque  eundem 
nervum  vidi  conjunctiones  ineuntem  cum  nervis  spinalibus  aut  cum  filis 
nervi  sympathici. 

Videtur  nervus  lateralis,  omni  studio  atque  attentione  dignus,  in  nullo 
piscium  non  adesse.  Clar.  Desmoulins  negat  quidem  Cyclopterum 
Lumpum  tali  nervo  praeditum  esse  a),  neque  alii  e recenlioribus  eundem  in 
hoc  pisce  demonstrare  potuerunt,  milii  vero  contigit  Lumpo  vel  duos  laterales 
nervos  acquirere,  superiorem  e nervo  trigemino  (nervo  dorsali)  exortum,  in- 

1)  Folliculos  istos  branchiales,  quantum  scio  ab  alio  nullo  zootomo  descriptos,  in  aliis 
quoque  piscibus  inveni.  Excellunt  magnitudine  in  Sturione  et  in  Belone 
longirostri. 

2)  Anatomie  des  syslemes  nerveux  des  auimaux  a vertebres.  Paris,  1825.  p.  445.  „Outre 
„les  nerfs  pueumogastriques  proprement  dits,  la  huitieme  paire  donne  dans  tous  les 
„poissons  que  }’ai  examines,  excepte  dans  les  Cyclopt^res  et  Tetrodons,  un 
„ nerf  exclusiveinent  propre  a cette  classe  etc.  “ 

feriorem  e nervo  vago  (nervo  laterali)  profectum.  Uterque  in  Cyclopie  ro 
Lumpo  quidem  tenuissimus , nihilosecius  tamen  per  integrum  decursum  con- 
junctiones perficit  cum  omnibus  singulis  nervis  e medulla  spinali  originem 
ducentibus. 

Nervum  lateralem  piscium  in  speciebus  diversis  differentias  cxliibcre 
permaguas , haec  demonstrabunt  exempla  : 

a.  Unicus  tantum  adest  nervus  lateralis,  e nervo  vago  solo  ortus.  Exem- 
plum: Acipenser  Sturio. 

Ramum  communicantem  accipit  e nervo  accessorio. 

b.  Nervus  lateralis  unicus  nascitur  e filis  nervi  vagi  nervique  facialis.  Ex. 
Pctromyzon  *). 

c.  Nervus  lateralis  unicus  nascitur  e nervo  vago,  in  quem  nervus  recurrens 
trigemini  jam  intra  cavum  cranii  abiit.  Ex.  Cyprinus 1  2). 

d.  Ad  nervum  lateralem  efficiendum  praeter  nervum  vagum  etiam  confert 
ramus  nervi  trigemini,  extra  cavum  cranii  accedens.  Ex.  Gymnotus 
electricus  3). 

e.  Duo  exstant  nervi  laterales.  Prior  e nervo  vago , alter  c nervo  trigemino 
originem  ducit.  Exx.  Silurus  Glanis  4).  Cyclopterus  Lumpus. 
Perca  fluviatilis  5).  Duo  hi  nervi  laterales  saepius  statim  post 
exortum  ope  rami  communicantis  invicem  conjunguntur.  Exx.  Gadus 
Lota  6).  Gadus  Morrhua  7).  Gadus  Callarias  (mc  ipso  ob- 
servante). 

a.  Nonnumquam  nervus  lateralis  vagi  per  decursum  suum  in  ramos  majores 
non  divisus,  ramos  tantummodo  breves  profert,  in  cutem  abeuntes.  Prae- 
terea nervis  e medulla  spinali  exortis  non  jungitur.  Ex.  Acipenser 
Sturio. 


1)  Cfr.  Mulier’ s Archiv  ftir  Auatomie , Physiologie  uud  wissenschafdiche  Mediem. 
Jahrgang  1837,  p.  LXXVI. 

2)  Buchner  apud  Joannem  Mulier 1.  c.  p,  LXXVI. 

3)  Mulier,  1.  c. 

4)  E.  H.  IV eb er  de  aure  et  auditu  hominis  et  animalium.  P.  I.  Lips.  1823.  p.  12. 

5)  Cuvier  et  Valenciennes  histoire  naturelle  des  poissons.  Plauche  X. 

6)  E.  H.  tVeber  in  J o.  Fr.  Meckel’s  Archiv  ftir  Anatomie  und  Physiologie.  1827. 
p.  308. 

7)  Stvan  apud  Joannem  Mulier , in  ejusd.  Archiv  fiir  Anat.  Phys.  u.  wiss.  Med. 
Jahrgg.  1837.  p.  LXXII. 

Ramos  nullos  communicantes  e medulla  spinali  accipiens  in  ramos 
duos  parallelos  finditur  nervus  lateralis  vagi.  Exx.  Pleuronectes 
Platessa.  Esox  Lucius  1). 

/5.  Evenit  quoque  ut  nervus  lateralis  vagi  cum  omnibus  nervis  medullae  spi- 
nalis conjunctiones  perficiat.  Ex.  Cyprinus  Barbus  2). 

y.  Ambo  nervi  laterales  coeunt  cum  nervis  medullae  spinalis  omuibus.  Exx. 
Perca  fluviatilis  3).  Cyclopterus  Lumpus. 

6.  JNervi  laterales  ambo  abeunt  in  ramos  majores  complures , secus  totam 
trunci  longitudinem  symmctrice  distributos  et  cum  ramis  nervorum  spina- 
lium communicantes.  Exx.  Gadus  Morrhua  4).  Gadus  Gallari  as. 


Quinam  nervorum  apud  Mammalia  nervo  laterali  Piscium,  Pro- 
teideorum  larvarum  que  Batrach  iorum  comparandus  sit,  nondum  satis 
milii  constat.  Illustrissimus  Jo.  Mulier  ramum  auricularem  nervi  vagi  Mam- 
malium nervo  laterali  analogum  opinatur.  Ramus,  ramo  huic  auriculari  non 
male  comparandus,  in  Acipensere  Sturioue  ad  nervum  opercularem  ac- 
cedit. Crediderim  hanc  difficultatem  aliter  tolli  non  posse  nisi  probe  observata 
pensitataque  genesi  et  evolutione  systematis  nervosi  animalium  vertebratorum 
perfectiorum  5). 

§.  26. 

Me  nervo  hypoglosso. 

E pyramidibus  anterioribus  medullae  oblongatae  pone  nervum  vagum 
exoriuntur  radices  duae,  in  canali  spinali  per  aliquot  spatium  retrorsum  decur- 
rentes et  deinde  unaquaeque  scorsim  canalem  intrans  cartilagineum.  Paulo 
ulterius  ambae  radices,  dum  per  cartilaginem  progrediuntur  invicem  applicatae, 
omnino  coeunt  in  unam,  itaque  intra  unum  eundemque  canalem  cartilagineum 
reconditae  oblique  deorsum,  retrorsum  et  parum  extrorsum  descendunt. 


1)  Sc hiem  m et  d’  Alton  in  J o anni  e Mulier  Archiv  etc.  1.  c.  p.  LXXIX. 

2)  Buch.ner  apud  J o.  Mulier , 1.  C. 

3)  Cuvie.r,  1.  c. 

4)  Stvan,  1.  c. 

5)  Quae  ingeniosissimus  Oken.de  hujus  nervi  lineaeque  lateralis  dignitate  affert,  legun- 
tur in  ejusdem  „Allgemeine  Naturgeschichte  lur  alie  Stande.*1  Yierter  Band.  Stutt- 
gart,  1833.  8.  p.  396.  Sechster  Band.  1836.  pag.  15  et  pag.  19. 

Tum  nCrvuS  liypoglossus  relicto  canali  cartilagineo  aditaque  parte  in- 
teriore faciei  anterioris  cinguli  artuum , ibidem  decussatur  cum  ramo  fortiore 
nervi  accessorii.  Huic  ramo  arcte  sese  applicat,  eundem  rursus  relinquit  (antea 
nonnumquam  filis  nerveis  quibusdam  cum  eo  commutatis)  et  postremo  ad  latera 
pericardii  in  musculum  abit  sternohyoideum  , in  quem  musculum  solum  nume- 
rosis spargitur  ramis. 

§.  27. 

Be  nervo  accessorio  IWillisii. 

Nervus  ille  c duabus  radicibus- originem  ducit,  una  anteriore  e fasciculo 
anteriore  medullae  spinalis  exorta,,  altera  posteriore,  validiore,  e fasciculo  poste- 
riore medullae  spinalis  pronata.  Utraque  seorsim  in  canali  medullae  spinalis 
per  aliquod  spatium  retrorsum  decurrit.  Effecto  posthac  per  radicem  posteriorem 
ganglio  satis  magno,  oblongo,  subrubicundo,  ambae  radices  invicem  applicantur 
atque  unicum  jam  constituunt  nervum.  Nervus  isto  modo  compactus  canalem 
intrat  cartilagineum,  ea  regione  inveniendum,  quam  linea  e margine  posteriore 
operculi  superne  continuata  attingit.  Intra  canalem  istum  nervus  accessorius  in 
ramos  dividitur  duos,  superiorem  atque  inferiorem  seu  descendentem. 

Utrum  ramus  superior  e radice  posteriore  originem  trahat  nec  ne,  certius 
enucleare  non  contigit.  Proxime  margini  cinguli  extremitatum  anteriorum  intra 
telam  cellulosam  musculosque  extrorsum  decurrit , ramos  emittens  nullos.  De- 
nique supra  folliculos  branchiales  ad  nervum  pervenit  lateralem  vagi,  qui  hic 
loci  modo  in  dorsum  se  contulit  et  quocum  jungitur. 

Hamus  descendens  relicto  canali  cartilagineo  in  interno  latere  faciei  an- 
terioris cinguli  extremitatum  decurrens,  e nervo  accessorio  fila  aliquot  accipit. 
Deinde  radicem  excipit  tenuissimam  vel  e nervo  vago  ipso  pronatam,  vel  quo- 
que proxime  pone  cum  seovsiinque  e medulla  oblongata  exortam  et  canali 
cartilagineo  proprio  in  eundem  delatam.  Tandem  ad  extremitatem  anteriorem 
defertur  ipse , cum  nervo  spinali  primo  truncum  efformat  unicum  spargiturque 
intra  eorundem  extremitatum  musculos  exteriores. 


Probanda  mihi  adhuc  sunt  nomina  nervis  duobus,  de  quibus  ultimo  loco 
disputatum  est,  a me  imposita.  Apud  pisces  osseos  locum  nervorum  illorum 
omnino  distinctorum  unicus  tenet  nervus,  tam  in  musculum  sternohyoideum 
distributus,  quam  absoluta  conjunctione  cum  nervo  spinali  primo  in  musculos  et 
cutem  extremitatis  anterioris  dispertitus.  Immortalis  Cavi  er  de  hoc  nervo,  nullo 

nomine  designato,  gcneratim  tantum  atque  universe  loquitar  1).  Major  pars 
zootomorum  de  ejus  dignitate  ambigit  2).  E recentioribus  viri  clarissimi 
B ii  cliner  et  Mulier  hunc  nervum  hypoglossum  renuntiaverunt  3)  et  ili. 
Mulier  ponit  nervum  accessorium  piscibus  deesse.  Mihi  ille  nervus  nervo 
hypoglosso  et  nervo  accessorio  in  unum  compactis  constare  videtur.  In  Stu- 
rionc  uterque  nervus  discretus  adest. 

1.  Nervus  hypoglossus  hominis  praeter  substantiam  muscularem  linguae  di- 
stribuitur in  musculos  sternohyoideum,  omohyoideum,  sternothyreoideum, 
mylohyoideum,  geniohyoideum,  styloglossum  et  genioglossum.  Lingua 
autem  in  S turione  deest  et  ex  omnibus  musculis  modo  enumeratis  ster- 
nohyoideus magnus  solus  deprehenditur.  In  hunc  musculum  apud  S tu- 
rionem nervus  distribuitur  peculiaris,  quem  propterca  nervum  hypo- 
glossum dixi. 

2.  Rationes,  quibus  adductus  alterum  nervum  accessorium  declaravi,  hae  fere 
sunt. 

a.  Verum  quidem  est  nervum  accessorium  hominis  ganglion  non  efficere; 
saepissime  autem  accidit , aut  radicem  posteriorem  nervi  spinalis  primi, 
aut  quoque  ipsam  radicem  posteriorem  nervi  spinalis  secundi  in  illuni 
demitti  4 5). 

b.  In  multis  piscibus  osseis  nervus  primus  spinalis  duabus  radicibus  posterio- 
ribus praeditus  oritur.  Ita  v.  c.  res  se  habet  in  Perca  Luciopcrca, 
auctoribus  Schlemm  et  d’ Alton  6). 

c.  In  Acipensere  Sturionc  ad  primum  nervum  spinalem  efformandum 
una  tantum  radix  posterior  facit ; praeterea  priorem  nervum  spinalem  semel 
formatum  vidi  e radicibus  una  fortiore  posteriore  et  duabus  tenuioribus 


1)  Cuvier  et  Valenciennes  Histoire  naturelle  des  poissons.  Paris  1828.  T.  I,  p.  444. 

2)  Conferatur  Lud.  G.  T.  Bischoff  Commentatio  de  nsrvi  accessorii  "Willisii  anatomia 
et  physiologia.  Darmstadii,  1832.  4.  p.  47.  sqq.  §.  16,  ubi  invenias  fusiorem  exposi- 
tionem opinionum  variarum  a viris  clarissimis  E.  H.  W eb  er , Bell,  Desmoulins 
et  Bischoff  emissarum. 

3)  Jo.  Mulier,  Handbuch  der  Physiologie  des  Menschen.  Coblenz  1838.  B.  I.  S.  800. 

4)  Bischoff,  1.  c.  p.  13.  Fr.  Hildebr  andt  s Anatomie  des  Menschen  von  E.  H. 
Web  er,  Braunschw.  1831.  8.  3ter  Bd.  S.  481.  — Oeconomiam  nervi  accessorii  supra 
ex  humano  corpore  allatam  fide  cl.  Bischoff  in  Mammalibus  eandem  non  oc- 
currere, silentio  haud  praetereundum  est. 

5)  Cfr.  Jo  annis  Mulier  „Archiv.“  1837.  p.  LXXYIII. 

anterioribus.  Quare  posteriorem , ganglion  efficientem  radicem , in 
S turione  ad  nervum  accessorium  abeuntem,  revera  radicem  posteriorem 
nervo  spinali  primo  propriam,  ab  coque  separatam  esse  judico.  Quod  eo 
magis  statuendum  puto,  quo  constantius  nervus  accessorius  Acipenseris 
nervo  spinali  primo  junctus  est  atque  ita  arctiore  affinitatis  vinculo  cum 
eo  cohaeret. 

d.  Hominis  nervus  accessorius  ad  nervum  vagum  sese  applicat;  in  nervo  ac- 
cessorio Acipenseris  ramus  nervo  laterali  vagi  accedit. 

e.  Hominis  ramus  externus  nervi  accessorii  semper  cum  ramis  jungitur  a 
secundo  et  tertio  nervo  colli  descendentibus,  nonnumquam  vero  etiam 
cum  filis  nerveis  nervi  colli  secundi  et  quinti.  Ramus  descendens  acces- 
sorii Acip  e ns  eris  numquam  non  jungitur  cum  primo  nervo  colli. 

f.  Nervus  accessorius  hominis  sese  extendit  in  musculum  sternocleidoma- 
stoideum et  musculum  cucullarem,  quorum  hic  scapulam  movet.  Acipen- 
seris vero  ramus  descendens  accessorii  una  cum  primo  nervo  colli  in 
musculos  externos  extremitatis  anterioris  sese  extendit,  quos  musculis  hu- 
meri animalium  vertebratorum  perfectiorum  respondere  verosimile  est. 

Quae  omnia  cum  ita  se  habeant  meo  jure  affirmare  mihi  videor : 

1.  Acipenseri  esse  singularem  quendam  nervum  accessorium  nec  non  sin- 
gularem nervum  hypoglossum. 

2.  IServum  accessorium  Acipenseris  fortasse  continere  partes  nervi  spinalis. 

3.  IVervum  hypoglossum  vulgo  sic  dictum  plurimorum  piscium  osseorum,  qui 
quidem  iu  musculos  sternohyoideos  et  conjunctim  cum  primo  nervo  spinali 
in  extremitatem  superiorem  intrat,  nervum  esse  ct  nervo  accessorio  et 
nervo  hypoglosso  respondentem,  nec  non  fortassis  partes  nervi  colli  primi 
(radicem  posteriorem)  simul  comprehendentem. 

§.  28. 

JDe  nervis  spinalibus  adnotationes  quaedam . 

Ulcdulla  spinalis  Acipenseris  quatuor  chordis  constat,  duabus  supe- 
rioribus, duabus  inferioribus,  cavitatem  cingentibus.  Ab  illis  origines  trahunt 
radices  posteriores , ab  his  anteriores. 

In  nervo  spinali  primo  radices  anteriores  et  posteriores  per  foramen 
commune  e canali  medullari  procedunt. 

Reliqui  nervi  spinales,  quorum  usque  ad  initium  curvaturae  caudae  quin- 
quaginta quinque  enumeravi,  in  eo  conveniunt  quod  eorum  radices  anterior  ct 
posterior  scorsim  per  foramen  distinctum  canalem  relinquunt  spinalem. 

Inter  locum  ubi  radices  uniuscujusque  paris  procedunt,  ligamentum  denti- 
culatum, album,  fibrosum,  dentem  mittit  ad  integumentum  fibrosum  canalis  me- 
dullaris. 

Radix  quaevis  anterior  atque  debilior  nervorum  spinalium  e cborda  in- 
feriore spinali  procedit,  vulgo  radicibus  duabus  munita. 

Quaevis  radix  posterior  atque  fortior,  simulatquc  e canali  cartilagineo  iu 
faciem  externam  vertebrarum  pervenit,  ganglion  rubicundum  efficit. 

Unaquaeque  radix  anterior  plexum  constituit  fila  emittens  et  excipiens  a 
radice,  ut  videtur,  anteriore  *). 

Rami  e nervo  spinali  procedentes  vulgo  hi  sunt : 

1.  E sola  radice  anteriore  filum  antrorsum  (h.  e.  caput  versus)  decurrens  et 
musculis  intermediis  dorsi  destinatum  (ramus  spinalis  anticus)  effici  videtur. 

2.  E radice  anteriore  et  posteriore  ramus  formatur  oblique  retrorsum  adsccn- 
dens,  in  musculos  dorsales  supremos  distributus  (ramus  spinalis  dorsalis). 
Cui  ramo  nervi  spinalis  semper  accedit  ramus  communicans  e radice  po- 
steriore proximi  nervi  spinalis  exortus , ita  ut  ramus  dorsalis  quarti  nervi 
spinalis  nervum  communicantem  c ganglio  nervi  quinti  spinalis  accipiat. 
Tenendum  enim  est  ramum  spinalem  dorsalem  non  musculis  dorsi  proxime 
positis  inservire,  sed  hos  praetermittere  intrantem  in  musculos  caudae 
propinquiores. 

3.  INTon  solum  c fibris  nerveis  anterioris  sed  etiam  posterioris  radicis  earun- 
demque  conjunctarum  parvi  nonnulli  rami  elformantur  in  adipem  et  mus- 
culos abeuntes. 

4.  Filis  nerveis  radicis  anterioris  et  posterioris  nervi  cujusqtie  spinalis  coeun- 
tibus oritur  ramus  descendens  seu  intercostalis  nervorum  spinalium , inter 
duas  scilicet  costas  decurrens,  omnium  nervorum  intercostalium  fortissimus. 

5.  Nonnumquam  ad  hunc  ramum  descendentem  fila  subtilia  c nervo  sympa- 
thico prodeuntia  accedere  mihi  videbantur.  Longe  tamen  saepius  conjunc- 
tionem hanc  desideravi,  ut  fortasse  in  filis  istis  statuendis  errorem  admi- 
serim. Novis  certe  hac  dc  re  observationibus  opus  est  proxima  aestate 
instituendis 1  2). 

1)  Cfr.  K.  E.  von  Baer,  1.  c.  p.  26. 

2)  In  Cycloptero  Lurapo  conjunctiones  nervorum  spinalium  cum  nervo  sympathico 
tantae  sunt,  ut  nervi  spinales  cum  filis  nerveis  sympathici  conjuncti  utrasque  suas 
radices  spinales  junctim  consideratas  ambitu  longe  excedant. 

6.  In  extremitatem  anteriorem  praeter  nervum  accessorium  cum  ramo 
descendente  nervi  spinalis  primi  conjunctum  abeunt  rami  descendentes 
nervorum  spinalium  secundi  et  tertii  et  partim  quoque  nervi  spinalis 
quarti. 

§•  29. 

Animadversiones  de  nervo  sympathico. 

Chordam  cerebralem  nervi  sympathici  l)  Sturionis  ad  latera  columnae 
vertebralis  intra  ipsos  renes  protensam  videmus,  juxta  magnos  truncos  venarum 
ibidem  sitos.  In  utroque  columnae  vertebralis  latere  catenam  gangliosam  irre- 
gularem nectiti  ganglis  singulis  filis  multis  invicem  cohaerentibus.  Sympathici 
ganglia  filaque  nervea  omnia  colore  omnino  griseo  distinguuntur. 

E rene  dextro  una  cum  arteria  coeliaco -mesenterica  truncus  nerveus  vali- 
dus, radicibus  duabus  pronatus  2),  in  intestina  ascendit.  E sinistro  rene  trun- 
cus provenit  duplex , una  cum  arteria  mesenterica  posteriore  colon  petens  3). 

Anteriora  versus  et  ex  renis  apice  nervus  sympathicus  prodiens  ramis 
quinque  aut  sex  griseis  4) , sese  confert  in  continuationem  baseos  osseae  cranii, 
cavitatem  branchialem  interius  continentis , ibique  antrorsum  et  parumper  sur- 
sum inter  ramos  intestinales  nervi  vagi  decurrit. 

Unus  truncorum  illorum  nerveorum  venam  branchialem  infimam  cnrvatu- 
ramque  minorem  arcus  branchialis  quarti  adit  5)  et  hoc  loco  distribuitur  con- 
junctiones efficiens  cum  ramis  nervi  vagi.  In  altera  conjunctionum  ganglion 
parvum  oficndi. 

Reliqui  quoque  rami  nervi  sympathici  partim  in  curvaturam  minorem 
uniuscujusque  arcus  branchialis  dispertiuntur.  Hoc  loco  observavi  conjunctio- 
nes nervi  sympathici  cum  nervi  vagi  ramis  pro  arcu  branchiali  secundo  atque 
cum  nervi  glossopharyngei  ramis  pro  areu  branchiali  primo. 

, Ganglia  minima  vel  nodulos  saltem  nervi  vagi,  secundum  vasa  sangnifera 
capitis  disposita,  in  viciniam  usque  truncorum  nervi  trigemini  prosequi  successit. 

’1)  Cfr.  Observationes  ili.  K.  F.  von  Baer  supra  laudatas,  p.  44. 

2)  111.  von  Baer  conjunctionem  invenit  inter  radicem  alteram  et  truncum  nervi  sym- 
pathici sinistri , quam  jnnclionem  hucusque  nondum  licuit  detegere,  Procul  tamen 
abest,  ut  eam  omnino  existere  negem. 

3)  Cujus  trunci  ill.  von  Baer  mentionem  fecit,  nullam. 

4)  111.  K.  Fr.  von  Baer  nonnumquam  unicum  tantum  vidit  truncum;  quandoquidem 
truncos  plures  offendit.  Mihi  semper  quinque  aut  sex  occurrerunt. 

5)  Cfr.  j.  22.  2.  Symbolarum  nostrarum. 


Conjunctiones  autem  cum  ramis  hujus  nervi  hucusque  frustra  quaesivi.  Semel 
tantummodo  conjunctionem,  cum  ramo  nervi  temporalis  profundi  effectam, 
vidisse  mihi  visum  sum. 

Sedulo  continuandas  esse  investigationes  in  nervi  sympathici  indolem  at- 
que distributionem,  nemo  est  qui  non  videat. 

Ligamentum  in  cavo  arteriae  aortae,  quod  ill.  Mechel  pro  trunco 
nervi  sympathici  habendum  opinatur,  revera  nihil  aliud  esse  quam  ligamentum 
genuinum  album  fibrosumque,  simile  ligamento  denticulato  intra  canalem  pro 
medulla  spinali,  compertum  habeo. 


In  nullo  piscium  omnium  a me  dissectorum  nervum  sympathicum  tantopere 
efTormatum  vidi  quam  in  Cycloptero  Lumpo.  Nihilominus  figurae  nervi 
sympathici  cycloptcrini  a cl.  D e smoulins  exhibitae  1 2),  potius  fictae  videntur 
atque  imaginariae,  quam  ad  naturam  dclineatae.  Propterca  c re  putavi  si 
observationibus  meis  de  hoc  pisce  mox  edendis  icones  adderem  fide  magis 
dignas. 


Sectio  II. 

De  organo  singulari  intra  cavum  abdominale  piscium 
quorundam. 

§•  i- 

Cl.  Steller  ,, Multi  pisces, “ inquit  ,,et  pancreas  ct  simul  appendices 
habent  1).  “ 

Viri  illustrissimi  Rudo  Iphi  ct  Mechel  3)  falsam  esse  illam  opinio- 
nem docuerunt,  quibus  plane  adsentior,  simodo  praeter  appendices  pyloricas 

1)  Observationes  generales  universam  historiam  piscium  concernentes.  Nov.  Commenf. 
Petropol.  T.  III.  p.  414. 

2)  „Ich  habe  gewiss  mehr  ais  hundert  Arten  Fische  uutersucht,  allein  so  etwas  nie 
„gesehen. “ Karl  Asmund  Rudolphi  Grundriss  der  Physiologie,  2ter  Bd.  2te  Ab- 
theilung.  Berlin,  1828  , 8.  S.  191. 

3)  „Die  Griinde  Steller' s indessen , dass  bei  inelireren  Fischen  zugleich  Bauch- 

„ speicheldriise  u n d diese  Auhange  vorhanden wareu , sind  von  keinem  grosse» 

„Belang.  Den  ersten  widerlegt  die  Erfahrung  bestimmt.  “ System  der  vergleiclien- 
deu  Auatomie  von  J.  F.  Meckel , 4ter  Ihl.  Halle  1829,  8.  S.  228. 

pancreas  statuunt  nullum;  sed  operae  pretium  esse  non  duxerunt  investigare 
quanam  re  clar.  Steller  in  errorem  istum  inductus  esset.  Mihi  autem  com- 
plures pisces  accuratius  perscrutanti , praeter  opinionem  organum  sese  obtulit, 
quod  fortasse  viderat  Steller  et  pancreas  esse  existimaverat. 

Multum  mea  intererat  ut  intelligercm  corpora  ista  nihil  esse  et  adventitii 
et  morbidi,  sed  organum  constans.  Qua  de  causa  Cyclopteri  Lumpi, 
piscis  cui  illud  corpus  inest,  viginti  sex  specimina,  id  quod  dolendum  perparva, 
lmnc  in  finem  dissecui ; in  quibus  idem  organum  non  solum  nmnquam  frustra 
quaesivi,  sed  etiam  omnes  ejus  rationes  constanter  tales  inveni,  quales  jam 
describam. 

§2. 

Cavum  abdominis  aperiens  primo  vides  superne  hepar  integrum,  lobis 
carens,  in  superiore  et  antica  parte  convexum,  in  inferiore  postica  concavum, 
ventriculum  et  appendices  pyloricas  partim  tegens.  Jacet,  more  consueto,  in 
superiore  cavi  abdominalis  parte,  sinistro  paulo  propius  lateri  quam  dextro. 

Proxime  hepati  suhest  ventriculus  amplus,  a sinistra  ad  dextram  curvatus, 
saepius  aere  valde  distensus.  Quod  si  contingit,  tunicas  ejus  perspiciens  nume- 
rosos cognoscis  folliculos  , gregatim  plerumque  dispositos  , rarius  singulos. 
Acervus  quisque  duos  vel  etiam  in  sex  folliculos  minores  praebet. 

Curvatura  magna  posterior  ventriculi  filamentis  telae  cellulosae  et  vasis 
annexa  est  intestino  crasso  , tunicae  peritoniali  genitalium  et  appendicibus 
pyloricis. 

Ventriculus  quum  dextrum  corporis  in  latus  pervenit,  transit  iu  duode- 
num. Numerosae  appendices  pyloricae,  coronae  formam  praebentes,  locum  ubi 
transit  circumdant.  Intestinum  tenue  affixum  est  mesenterio  tenero,  partim 
membranaceo,  partim  e filamentis  telae  cellulosae  vasisque  retis  tenuissimi  spe- 
ciem praebentibus  composito;  filamentis  telae  cellulosae  intestinum  tenue  sin- 
gulis quoque  appendicibus  pyloricis  annexum  est. 

Intestinum  tenue,  multis  inficctionibus  peractis,  descendit  in  intestinum 
crassum,  quod  proxime  insertioni  intestini  tenuis  in  saccum  coccum  dilatatum 
recta  ad  anum  decurrit. 

Inter  ventriculum  et  intestinum  crassum , dextrorsum  magis  quam  sini- 
strorsum, sub  hepate,  lien  rotundatus  perparvus  filamentis  tenuioribus  telae 
cellulosae  adhaerens  ventriculo  , intestino  crasso  appcndicibusque  pyloricis, 
cum  iisdein  organis  vasis  sanguiferis  conjunctus  est. 

Lieni  superpositum  est  corpus  rotundatum,  ipso  aliquantulum  minus.  In 
minoribus  Lumpis  magnitudo  ei  est  pisi  majoris.  Albi  est  coloris,  in  rubi-  y 
eundum  tamen  vertitur  vasis  permultis  ad  cum  accedentibus.  A liene  statim 
dignoscitur  colore,  a glomerulis  adiposis  et  colore,  et  vasorum  copia,  et  mem- 
brana qua  vestitur  propria,  tum  vario  colore  aliquantum  nitescente,  tum  pig- 
menti nigri  maculis  adspersa. 

Situm  hujus  organi  accuratius  descripturus  haec  etiam  addam. 

Eo  ipso  in  loco  positum  est,  ubi  arteria  coeliaco -meusetcrica  de  supe- 
riore parte  renis  dextri  descendens  et  crassus  ramus  intestinalis  nervi  sympa- 
thici sub  dextro  hepatis  margine  transeunt.  Accipit  corpus  quod  commemora- 
vimus minora  vascula  ex  arteria  coeliaco -mesenterica  reditque  sanguis  per  venas 
quatuor  vel  quinque  minimas  ad  venam  lienalem.  Vena  illa,  e dextro  pariete 
ventriculi  progressa,  ramos  accipit  ex  appendicibus  pyloricis  majoremque  ranrum 
e liene , rcctaque  adsccr.dit  via  ad  hepar , in  quod  separatim  demittitur  per 
minorem  incisuram  in  dextra  superficiei  concavae  hepatis  parte  insculptam. 

Sinistrorsum  magis,  ad  mediam  hepatis  lineam,  major  ejusdem  incisura 
posita  est,  in  qua  vides: 

1.  Vesicam  felleam  1),  fel  pallidum  continentem,  in  quam  complures  ductus 
ex  hepate  provenientes  in  unum  conjuncti  'ineunt.  Ductus  choledochus 
pone  ipsas  appendices  pyloricas  transit  in  pylorum. 

2.  Ramum  venae,  in  hanc  hepatis  incisuram  immissum,  qui  ab  appendicibus 
pyloricis  et  intestini  tenuis  priore  parte  vasa  accepit,  et  truncum  venae 
portarum  principalem,  in  quem  reliquae  intestinorum  venae  aeque  ac 
venae  plurimarum  appendicum  pyloricarum  confluxerunt. 

§•  3- 

Simile  corpus  deinde  vidi  in  Scombro  Scombro.  Aliquanto  majus 
et  durius  est  quam  in  Lumpo,  sub  ipso  liene  pone  vesicam  felleam,  longam 
positum,  album  non  minus  et  aeque  atque  in  Cycloptero  propter  numerosa 
illa  vasa  rubicundam  praebens  speciem.  Quod  quidem  corpus  in  duobus 
Scombris  a me  dissectis  observavi. 


Y)  C up  i er  ( Yorlesungeu  uber  vergleicliende  Anatomie  von  J.  F.  Meckel,  Theil  3. 
p.  597.)  quem  secut  suns  Joannes  Mulier  (Handbuch  der  Physiologie  des  Meu- 
schen.  1.  S.  517)  et  Rud.  PFagner  (Lehrbuch  der  vergi.  Anatomie,  Leipzig  1£34. 
S.  122.)  vesicam  felleam  in  Cycloptero  Lumpo  adesse  negat;  quod  inde  tantum 
explicari  posse  videtur,  quod  fel  lum  pinum  pallidiorem  praebet  colorem  quam  fel 
aliorum  multorum  piscium.  Ego  vesicam  felleam  in  Cycloptero  numquam  frustra 
quaesivi. 

§•  *■ 

In  Belonis  longirostribus  sex  tale  corpus  eo  ip60  loco  positum 
erat,  quo  ductus  choledochus  transit  in  pylorum.  Praeter  majus  illud  corpus 
('magnitudo  ejus  duplo  et  quod  excurrit  Lumpi  organum  superat)  in  Bclonc 
duo  deprehendi  minora,  proxime  post  lienem  posita.  Color,  figura,  vasorum 
multitudo  in  corpore  isto  albido  prorsus  eadein  erant  atque  in  Cycloptcro 
Lumpo  et  Scombro  Scombro. 

§.  5. 

Trigla  Gur nardus  duo  praebet  ejusmodi  corpuscula.  Alterum  eo  loco 
positum  est  quo  appendices  pyloricae  et  ductus  choledochus  in  pylorum  ineunt, 
proxime  a ductu  choledocho  , alterum  inter  vesicam  felleam  et  superiorem  par- 
tem lienis  permagni  trunco  illi  venarum  magno  proximum,  qui  e ventriculo  ct 
liene  solitarius  ad  hepar  adseendit.  Minora  sunt  haec  corpora  ct  paucioribus 
vasculis  instructa  quam  in  piscibus,  quorum  mentionem  fecimus. 

In  Trachin  o Dracone  pone  parvas  et  indivisas  appendices  pyloricas 
duo  posita  suns  ejusmodi  corpuscula , quorum  alterum  parvo  lieni  superpositum 
est.  Perparva  sunt,  solida,  Trigl aeque  corpusculis  similia. 

§•  «•  _ 

Omnium  quos  commemoravimus  piscium  specimina  dissecui  complura,  ut 
nuin  corpora  illa  semper  adsint  certior  fierem.  Nusquam  illa  desideravi.  Ex- 
sistunt et  in  maribus  ct  in  femiuis. 

Desideravi  organa  nostra  in  Biennio  viviparo  (in  quo  et  supra 
licpar  simile  corpus  non  exstat),  in  Cyprinis,  in  Plcuronectis,  in  Gado 
Callaria,  in  Esoce  Lucio,  in  Siluro  Glanide,  Cobitidc  fossili, 
in  Acipensere  Sturione.  Uno  in  specimine  Gadi  carbonarii  tale 

corpus  quondam  vidisse  puto,  sed  occasio  mihi  data  non  est  plura  spe- 
cimina investigandi. 

-§•  r 

Piscium  supra  dictorum  corpora  illa  constant  e tunica  exteriore , interdum 
ut  in  Scombro  spissa,  et  contento  liquido  lactei  coloris.  Microscopii  ope  vi- 
dere licet  illud  contentum  e globulis  parvis,  rotundis  vel  rotundatis  in  Cy- 
cloptcro et  Scombro,  maximam  partem  longioribus  et  acuminatis  in  Trigla 
Gurnardo  esse  compositum.  Multo  minores  sunt  saguinis  globulis ; magni- 
tudo iis  est  in  Scombro  tertia  vel  sexta  pars  globuli  sanguinis  ejusdem  piscis. 
Pallidi  sunt  nec  nucleis  propriis  praediti  esse  videntur;  interjecti  sunt  interdum 
globuli  adiposi.  Ductum  excretorium  illis  in  corpusculis  nuniquam  vidi. 

§•  8. 

De  corporum,  de  quibus  agimus,  natura  ea  tantum  afferre  possum,  quae 
conjecturis  nituntur. 

Ductus  excretorii  absentia  vetat,  ne  glandulis  secernentibus  organa  illa 
adnumeremus. 

A gangliis  lymphaticis  animalium  vertebratorum  perfectiorum  diversa  esse 
videntur  quippe  quae  unum  tantum  praebeant  cavum  neque  vero  c tortuosis 
circumvolutisque  vasis  lymphaticis  tenuioribus  composita  sint.  Est  etiam 
lympha  piscium  in  vasis  lymphaticis,  v.  c.  Anguillae,  Sturionis,  non  lactei 
coloris,  sed  aquae  in  modum  pellucida,  liquidior  praeterea  contenta  corporum 
nostrorum  paene  granuloso. 

Genesi  atque  evolutione  organorum  piscium  ea  qua  nunc  fieri  solet  dili- 
gentia in  diem  melius  perspectis,  fore  ut  hujus  quoque  organi  indoles  physiolo- 
gica et  dignitas  morphologica  plenius  intclligantur , valde  speramus.  Quae 
organa  in  vicinia  hepatis  lienisque  posita,  crediderim  reliquias  esse  sacculi  vi- 
telli, qui  in  cavum  abdominis  recipitur  et  ill.  a Baer  observante  in  Cypri- 
nis pone  ipsum  hepar  dextro  in  latere  intestino  inseritur  1). 

Quae  quidem  interpretatio  si  a veritate  non  aberrat,  aliis  in  piscibus,  ut  in 
JBlcnnio  viviparo,  sacculo  vitelli  in  intestinum  alio  loco  inserto,  organum 
nostrum  probabili  ratione  inter  cor  ct  hepar  quaerendum  est  2).  Tenendum 
vero  quod  supra  jam  indicavimus,  Biennio  viviparo  organum  illud  prorsus 
abesse,  nec  co  quidem  loco  inveniri,  quo,  auctore  sagacissimo  Rathke,  saccu- 
lus vitelli  intestino  inseritur. 


1)  Karl  Emst  v.  B a e r Untersuchungeii  uber  die  Entwickelungsgfeschichte  der  Fisclie. 
Leipzig , 1835.  4.  pag.  18  et  p.  34. 

2)  Cfr.  Heinrich  Rathke  Abhaudluugea  zur  Bildungs-  und  Entwickeluugsgeschichte 
der  Mcnscheu  uud  der  Thiere.  2ter  Theil.  Leipzig,  1833,  4.  S.  32. 

